Λογοτεχνία & Σκέψη: 2017\nΒιβλία για τις γιορτές: Επιχειρήματα και διάλογος στη μάχη των ιδεών\nΤο 2017 ήταν μια χρονιά γεμάτη πολιτικές κρίσεις και κινηματικές μάχες αλλά και έντονη πολιτική συζήτηση, για την ιστορία, την Αριστερά και τους αγώνες της, το μαρξισμό και την επικαιρότητά του, την οικονομία και την πολιτική. Μια σειρά ενδιαφέροντα βιβλία που κυκλοφόρησαν τη χρονιά που πέρασε έχουν να προσφέρουν στο προβληματισμό και τις σχετικές συζητήσεις.\nΣε όλο τον κόσμο και στην Ευρώπη οι ρατσιστικές πολιτικές των κυβερνήσεων σε συνδυασμό με την κρίση των παραδοσιακών κομμάτων της άρχουσας τάξης τροφοδοτεί την άνοδο της ακροδεξιάς και των φασιστών. Ένα μεγάλο αντιρατσιστικό και αντιφασιστικό κίνημα δίνει τη μάχη να τους απαντήσει. Η κλασσική μελέτη του Αμπράμ Λέον Το Εβραϊκό Ζήτημα που κυκλοφόρησε για πρώτη φορά στα ελληνικά φέτος, είναι ένα πολύτιμο όπλο στη μάχη ενάντια στους φασίστες. Γιατί ο αντισημιτισμός συνεχίζει να είναι η συγκολλητική ουσία του «σκληρού πυρήνα» των ναζί. Ο Αμπράμ Λεόν ήταν ένας μαρξιστής διανοούμενος, αγωνιστής της επαναστατικής Αριστεράς και του τροτσκιστικού κινήματος που δολοφονήθηκε από τους ναζί στο Άουσβιτς το 1944. Το βιβλίο είναι η πρώτη και ίσως η πιο πρωτότυπη μαρξιστική ανάλυση για τις ρίζες του αντισημιτισμού. Και ταυτόχρονα είναι μια προφητική κριτική του σιωνισμού, δηλαδή του πολιτικού κινήματος που ίδρυσε το κράτος του Ισραήλ.\nΈνα ακόμα χρήσιμο εφόδιο στην αντιρατσιστική και αντιφασιστική πάλη είναι το βιβλίο του Τζον Μπέργκερ Ο Εβδομος Ανθρωπος που επανεκδόθηκε το 2017. Ο Μπέργκερ (1926-2017) ήταν καταξιωμένος κριτικός τέχνης, μυθιστοριογράφος και μαρξιστής. Το βιβλίο επικεντρώνεται στο μεταναστευτικό ρεύμα στην Ευρώπη την περίοδο 1955-1973 από τον ευρωπαϊκό Νότο στις χώρες της κεντρικής και βόρειας Ευρώπης, μέσα από τη «ματιά» του Μπέργκερ και τις φωτογραφίες του Τζην Μορ.\nΚαι βέβαια οι μετανάστες δεν είναι μόνο τα «θύματα» των διακρίσεων και της εκμετάλλευσης. Είναι κομμάτι της τάξης μας και των αγώνων της. Αυτή τη πτυχή προσεγγίζει το βιβλίο του Κωστή Καρπόζηλου Η Κόκκινη Αμερική, που εξετάζει την σχέση των Ελλήνων μεταναστών εργατών με την αμερικάνικη Αριστερά και τους αγώνες της μέχρι τα μέσα του 20ου αιώνα.\nΗ εργατική τάξη στην Αμερική έχει μεγάλη ιστορία αγώνων και ένα πολύτιμο βιβλίο είναι αυτό του Τζον Νιούσιγκερ με τίτλο ΑΝΤΙΣΤΑΣΗ που καλύπτει στη συγκλονιστική δεκαετία του 1930.\nΗ πρόσφατη επίσκεψη του Ερντογάν άνοιξε ξανά την συζήτηση για όλο το πλέγμα των ανταγωνισμών των αρχουσών τάξεων της Ελλάδας και της Τουρκίας. Οι αναφορές στη Συνθήκη της Λοζάνης του 1923 δίνουν και παίρνουν συνοδευμένες με εθνικιστικές κορώνες και ψέματα. Οπότε καλό είναι να παίρνουμε τα πράγματα από την «αρχή» και συγκεκριμένα από την εποχή που η Οθωμανική Αυτοκρατορία κατέρρευσε στο Πρώτο Παγκόσμιο Πόλεμο και οι νικητές της ρίχτηκαν στον αγώνα να τη μοιράσουν σαν λεία.\nΤο βιβλίο του Γιουτζίν Ρόγκαν Η Πτώση των Οθωμανών ο Μεγάλος Πόλεμος στη Μέση Ανατολή 1914-1920 είναι μια λεπτομερής ανάλυση αυτής της περιόδου. Ξεκινά με το ξέσπασμα του πολέμου και τελειώνει με την με το διαμελισμό των υπολειμμάτων της Αυτοκρατορίας με τη Συνθήκη των Σεβρών και το ξεκίνημα του απελευθερωτικού αγώνα υπό τον Κεμάλ. Η Συνθήκη των Σεβρών που έφτιαχνε -στα χαρτιά- την «Ελλάδα των δυο ηπείρων και των πέντε θαλασσών» και την οποία έσειε πριν κάποιους μήνες ο Καμένος απέναντι στον Ερντογάν.\nΤο βιβλίο της Δήμητρας Κυρίλλου Μέση Ανατολή- αντίσταση στον ιμπεριαλισμό φέρνει αυτή την ιστορία των επεμβάσεων στην περιοχή μέχρι τις μέρες μας.\nΤο βιβλίο του Μ. Θρασυβούλου Ο Εθνικισμός των Ελληνοκυπρίων Από την Αποικιοκρατία στην Ανεξαρτησία (Όψεις, τάσεις και ο ρόλος της Αριστεράς), μας μεταφέρει σε μια πτυχή της ιστορίας ενός άλλου «εθνικού ζητήματος», του Κυπριακού. Ο συγγραφέας μας βοηθάει να απαντήσουμε το ερώτημα αν ήταν μοιραίο η Κύπρος να βυθιστεί στο αίμα των εθνικιστικών συγκρούσεων στις δεκαετίες του ’60 και του ’70 και του ελληνοτουρκικού πολέμου στο νησί το 1974. Πώς έγινε δυνατό τον αντιαποικιακό-αντιμπεριαλιστικό αγώνα ενάντια στη Βρετανική Αυτοκρατορία να τον ηγεμονεύσουν ο Μακάριος και ο Γρίβας με την ΕΟΚΑ, δηλαδή η εθνικιστική δεξιά; Δεν ήταν μοιραίο να γίνει. Τον αποφασιστικό ρόλο σε αυτό έπαιξε η στρατηγική του ΑΚΕΛ που υπέταξε τα κοινά συμφέροντα των από κάτω στην “εθνική ενότητα” με την ελληνοκυπριακή άρχουσα τάξη, μετατρεπόμενο έτσι σε ουρά της Εκκλησίας και του ελληνικού εθνικισμού.\nΗ δεξιά κατρακύλα του ΣΥΡΙΖΑ είναι πλέον τόσο θεαματική και αποκρουστική (η μνημονιακή λιτότητα είναι πλέον «κανονικότητα») ώστε η εποχή που αυτό το κόμμα υποσχόταν ότι θα «σχίσει τα μνημόνια» και θα φέρει ριζοσπαστικές αλλαγές μοιάζει μακρινή ανάμνηση. Αυτό το κλίμα ευφορίας των πρώτων βδομάδων της «πρώτης φορά αριστερά» μεταφέρει ο James K. Galbraith στο βιβλίο του Καλώς όρισες στην μαρτυρική αρένα - Το δηλητηριασμένο δισκοπότηρο των μνημονίων. Ο συγγραφέας στενός φίλος και σύμβουλος του Γιάνη Βαρουφάκη στην θητεία του στο υπουργείο Οικονομικών, παρουσιάζει μέσα από μία σειρά άρθρων και εμπιστευτικών επιστολών την άποψή του για την οικονομική κρίση στην Ελλάδα και την εμπειρία του από τις διαπραγματεύσεις της ελληνικής πλευράς με την τρόικα, το πρώτο εξάμηνο της κυβέρνησης ΣΥΡΙΖΑ-ΑΝ.ΕΛ. Ιδιαίτερο ενδιαφέρον προκαλεί η αναφορά στο μυστικό «Σχέδιο Χ» ,το πλάνο έκτακτης ανάγκης, την προετοιμασία του οποίου ανέθεσε o Βαρουφάκης στον Galbraith και με την αποκάλυψή του ξέσπασε θύελλα στον ελληνικό τύπο.\nΑντίστοιχος, ίσως και μεγαλύτερος θόρυβος ξέσπασε από τη δεξιά το καλοκαίρι με αφορμή και το βιβλίο του Γιάνη Βαρουφάκη, Ανίκητοι ηττημένοι - Για μια ελληνική άνοιξη μετά από ατελείωτους μνημονιακούς χειμώνες. Η ΝΔ βρήκε την ευκαιρία να ουρλιάξει για τους «τυχοδιωκτισμούς» και τους «ερασιτεχνισμούς» των πρώτων μηνών της κυβέρνησης όταν υπουργός Οικονομικών ήταν ο Βαρουφάκης. Το βιβλίο είναι μια αφήγηση των διαπραγματεύσεων στο Γιουρογκρουπ εκείνους τους μήνες του 2015. Βέβαια στις σελίδες του δεν ξετυλίγονται οι «τυχοδιωκτισμοί» του Τσίπρα και του Βαρουφάκη, αλλά οι αυταπάτες του ίδιου και της κυβέρνησης που ανήκε ότι μπορεί να υπάρχει έντιμος συμβιβασμός με την ΕΕ και τους καπιταλιστές.\nΑπαραίτητο για αυτή τη συζήτηση βέβαια είναι το συλλογικό “Ο Ελληνικός Καπιταλισμός, η Παγκόσμια Οικονομία και η Κρίση” για να μην χάνουμε το νήμα από τα πραγματικά αίτια της κρίσης του συστήματος.\nΠαράλληλα με τις μάχες που δίνει η εργατική τάξη κι η νεολαία ενάντια στην κυβέρνηση ΣΥΡΙΖΑ-ΑΝΕΛ η συζήτηση για τα αίτια της «κωλοτούμπας» δεν έχει κοπάσει. Ο Βασίλης Ασημακόπουλος μας θυμίζει ότι η πορεία του ΣΥΡΙΖΑ έχει προηγούμενο, την πορεία του ΠΑΣΟΚ. Το βιβλίο του Πρώτη φορά Αριστερά Αντιθέσεις, αντιφάσεις, εσωτερικές συγκρούσεις στο ΠΑΣΟΚ την περίοδο 1974-1990 παρουσιάζει με ένα πλούτο τεκμηρίων και πληροφοριών την πορεία του ΠΑΣΟΚ από τις ριζοσπαστικές διακηρύξεις της 3 Σεπτέμβρη στις νεοφιλελεύθερες επιθέσεις της δεκαετίας του ’90. Η συζήτηση πάνω στο τι είδους τελικά κόμμα ήταν, όχι μόνο παραμένει ανοιχτή για τέταρτη συνεχή δεκαετία, αλλά διατηρεί ζωντανή την επικαιρότητά της. Και είναι μια συζήτηση αναγκαία στην Αριστερά, όχι τόσο για να εντοπίσει κανείς, επιχαίροντας ή καταγγέλλοντας τις διαφορές ή ομοιότητές του με τον ΣΥΡΙΖΑ, όσο για να μπορέσει να υπάρξει μια αποτελεσματική στρατηγική και τακτική απέναντι στην κυβέρνηση ΣΥΡΙΖΑ.\nΗ κρίση της ΕΕ και όλες οι εμπειρίες των τελευταίων χρόνων έχουν πυροδοτήσει ένα μεγάλο ρεύμα αμφισβήτησης της ίδιας και των αξιώσεών της ότι αποτελεί ένα «κοινό σπίτι» των λαών της, πέρα και πάνω από ανταγωνισμούς και εθνικισμούς. Για παράδειγμα ο ιστορικός Χρήστος Χατζηιωσήφ στο βιβλίο του Η Ευρωπαϊκή Ενοποίηση, η Γερμανία και η επιστροφή των εθνικισμών επισημαίνει την ανάδυση του γερμανικού εθνικισμού τις τελευταίες δεκαετίες και αποπειράται μια ανάλυση των αιτιών που οδήγησαν σε αυτήν. Αξίζει να διαβαστεί παρά τα απαισιόδοξα πολιτικά συμπεράσματα του συγγραφέα.\nΤον Σεπτέμβρη έφυγε από τη ζωή ο Ίστβαν Μέσαρος, ένας από τους σπουδαιότερους μαρξιστές της σύγχρονης εποχής, μαθητής του Γκ. Λούκατς που συμμετείχε και στην Ουγγρική Επανάσταση του 1956. Το βιβλίο του Η θεωρία του Μαρξ για την Αλλοτρίωση που εκδόθηκε στα αγγλικά το 1961 έπαιξε μεγάλο ρόλο στην άνθιση του Μαρξισμού στα χρόνια των εξεγέρσεων και των κινημάτων του Μάη 1968. Επανακυκλοφόρησε στα ελληνικά φέτος. Ο Μέσαρος αναλύει τι σήμαινε αλλοτρίωση για τον Μαρξ, και ακόμα πιο σημαντικό πως σπάει μέσα από τους αγώνες των εργατών. Το 2017 συμπληρώθηκαν 150 χρόνια από τη δημοσίευση του Πρώτου Τόμου του Κεφαλαίου του Μαρξ και στον Μέσαρος χρωστάμε κάποιες από τις πιο πολύτιμες συμβολές στην «ανακάλυψη» της επαναστατικής και χειραφετικής ουσίας του έργου του Μαρξ.\nΤο βιβλίο του Άλεξ Καλλίνικος Οι Επαναστατικές Ιδέες του Καρλ Μαρξ αποτελεί την καλύτερη εισαγωγή στο συνολικότερο έργο του Μαρξ, ενώ μια πιο προχωρημένη συμβολή μπορούμε να βρούμε στο βιβλίο του Άλεξ Καλλίνικος Η Αποκρυπτογράφηση του Κεφάλαιου που είναι απαραίτητο διάβασμα στα 150 χρόνια από το Κεφάλαιο του Μαρξ.\nΤα 100 χρόνια από την Ρώσικη Επανάσταση ήταν βέβαια η επέτειος που επισκίασε όλες τις άλλες τη χρονιά που πέρασε κι η συζήτηση για τα αίτια, και την πορεία της συνεχίζεται και θα συνεχιστεί. Ο άγγλος ιστορικός Ε.Χ Καρ έχει αφήσει ένα μεγάλο έργο για την επανάσταση και τη μετεπαναστατική Ρωσία, όπως η τρίτομη ιστορία της ΕΣΣΔ. Φέτος κυκλοφόρησε στα ελληνικά η Μικρή Ιστορία της Ρώσικης Επανάστασης. Είναι μια πολύ καλή εισαγωγή για να αποκτήσει κανείς μια συνολική εικόνα για την πορεία της Ρώσικης Επανάστασης από την έκρηξή της το Φλεβάρη του 1917 μέχρι και την πλήρη επιβολή του σταλινικού καθεστώτος στην ΕΣΣΔ το 1929. Στο ερώτημα “Πώς Χάθηκε η Ρώσικη Επανάσταση” απαντάει η έκδοση του Μαρξιστικού Βιβλιοπωλείου που συγκεντρώνει σχετικά κείμενα του Κρις Χάρμαν, του Άλεξ Καλλίνικος και του Πάνου Γκαργκάνα.\n• Μπορείτε να διαβάσετε περισσότερα για αυτά τα βιβλία στις σελίδες βιβλιοκριτικής του περιοδικού Σοσιαλισμός από τα κάτω στα τεύχη του 2017. (http://ergatiki.gr/article.php?id=17586&issue=1304)\nΕτικέτες Αναδημοσίευση, Εργατική Αλληλεγγύη, Λέανδρος Μπόλαρης, Πολιτική, στήλες\nH ΠOΛITIKH TOY KOMMATOΣ ΣTHN TEXNH\nOρισμένοι μαρξιστές συγγραφείς έχουν συνηθίσει να χρησιμοποιούν μεθόδους επιδρομών ενάντια στους φουτουριστές, τους Σεραπίοντες, τους ιμαζινιστές και γενικά τους συνοδοιπόρους, όλους μαζί και τον καθένα χωριστά. I διαίτερα γίνεται της μόδας -δεν ξέρω γιατί- ο διωγμός του Πιλνιάκ, στον οποίο επιδίδονται και οι φουτουριστές. Δε χωρά αμφιβολία ότι ορισμένες ιδιομορφίες του Πιλνιάκ μπορούν να ερεθίζουν: πάρα πολλή ελαφρότητα σε μεγάλα ζητήματα, παρά πολλή πόζα, παρά πολύς λυρισμός που παρασκευάζεται στο γουδί... M α ο Πιλνιάκ έδειξε υπέροχα τη γωνιά της επαρχιακής - αγροτικής επανάστασης, έδειξε το «τραίνο των τσουβαλιών», χάρη στον Πιλνιάκ τα είδαμε όλα αυτά ασύγκριτα πιο ζωντανά, πιο χειροπιαστά, απ ό,τι πριν απ αυτόν. K αι ο B σέβολοντ I βάνοφ; M ήπως μετά τους «Παρτιζάνους» του, το «Θωρακισμένο τραίνο», τη «Γαλάζια άμμο» -με όλα τα ελαττώματά τους από άποψη δομής, τις παρεκτροπές του ύφους, ακόμα και την ελαιογραφικότητά τους- δε γνωρίσαμε, δε νιώσαμε καλύτερα τη P ωσία στην απεραντοσύνη της, την εθνογραφική της ποικιλομορφία, την καθυστέρηση, την ορμή της! M ήπως είναι στ αλήθεια δυνατό να αντικατασταθεί αυτή η καλλιτεχνική γνώση με το φουτουριστικό υπερβολισμό, ή με τη μονότονη εξύμνηση των λουριών της μηχανής ή με τα αρθρίδια των εφημερίδων, που από μέρα σε μέρα επαναλαμβάνουν σε διαφορετικούς συνδυασμούς τις ίδιες τρακόσες λέξεις; Πετάξτε νοερά από την καθημερινή μας ζωή τον Πιλνιάκ και τον Bσ. Iβάνοφ, και θα δείτε ότι θα βρεθούμε κατά κάτι φτωχότεροι... Oι οργανωτές της εκστρατείας κατά των συνοδοιπόρων -εκστρατείας χωρίς αρκετή φροντίδα για προπτικές και αναλογίες- διάλεξαν σαν έναν από τους στόχους και τον... σ. Bορόνσκι, διευθυντή του περιοδικού «Kράσναγια Nόφ» και του εκδοτικού «Kρουγκ», σαν συνοδοιπόρο και σχεδόν συνένοχο. Eμείς νομίζουμε ότι ο σ. Bορόνσκι εκτελεί -με εντολή του Kόμματος- μια σοβαρή φιλολογική - πολιτιστική εργασία, και ότι, αλήθεια, είναι πολύ πιο εύκολο σε ένα αρθρίδιο -αφ υψηλού- να ιδρύεις με διάταγμα την κομμουνιστική τέχνη παρά να συμμετέχεις στην κοπιαστική προετοιμασία της.\nTυπικά οι επιδρομείς μας συνεχίζουν τη γραμμή που είχαν χαράξει άλλοτε (το 1908) οι συλλογές «Aποσύνθεση». Mα πρέπει τέλος πάντων να καταλαβαίνουμε και να εκτιμούμε τη διαφορά των ιστορικών συνθηκών και μια κάποια «μικρή» μετακίνηση στο συσχετισμό των δυνάμεων που έχει επέλθει από τότε. Tότε ήμασταν ένα τσακισμένο παράνομο Kόμμα. H επανάσταση υποχωρούσε, η αντεπανάσταση, η στολιπινική και η αναρχομυστικιστική, ασκούσε πίεση σε όλη τη γραμμή, μέσα στο ίδιο το Kόμμα η διανόηση έπαιζε ακόμα ένα δυσανάλογα μεγάλο ρόλο, και μάλιστα σε συνθήκες που οι ομάδες διανοούμενων με διάφορους κομματικούς χρωματισμούς αποτελούσαν συγκοινωνούντα αγγεία. Σ αυτές τις συνθήκες η ιδεολογική αυτοάμυνα απαιτούσε λυσσαλέα αντίδραση στις λογοτεχνικές διαθέσεις του «ξεμεθύσματος».\nΣήμερα συντελείται μια διαδικασία εντελώς διαφορετικού, βασικά αντίθετου χαρακτήρα. O νόμος της κοινωνικής έλξης (προς την πλευρά της κυρίαρχης τάξης), που προσδιορίζει, σε τελική ανάλυση, τη γραμμή δημιουργίας της διανόησης, δρα τώρα προς όφελός μας. Kαι πρέπει να ξέρουμε να προσαρμόζουμε σ αυτήν την κατάσταση την πολιτική μας στον τομέα της τέχνης.\nΔεν είναι σωστό ότι η τέχνη της επανάστασης μπορεί τάχα να δημιουργηθεί μόνον από τους εργάτες. Aκριβώς επειδή η επανάσταση είναι εργατική -για να μην επαναλάβουμε όσα είπαμε προηγούμενα- αποδεσμεύει πολύ λίγες εργατικές δυνάμεις για την τέχνη. Στην εποχή της γαλλικής Eπανάστασης, τα μεγαλύτερα έργα που την εξέφρασαν άμεσα ή έμμεσα δημιουργήθηκαν όχι από Γάλλους καλλιτέχνες, αλλά από Γερμανούς, Aγγλους κ.α. Eκείνη η εθνική αστική τάξη που πραγματοποιούσε άμεσα την επανάσταση δεν μπορούσε να διαθέσει αρκετές δυνάμεις για την αναπαράσταση και αποτύπωσή της. Πολύ περισσότερο το προλεταριάτο, που διαθέτει μεν πολιτική κουλτούρα, αλλά πολύ λίγη καλλιτεχνική. H διανόηση, εκτός από τα πλεοκτήματα της ειδίκευσής της από την άποψη της μορφής, διαθέτει επίσης και το επαίσχυντο προνόμιο της παθητικής πολιτικής στάσης, με μεγαλύτερο ή μικρότερο βαθμό εχθρότητας ή συμπάθειας προς την Oκτωβριανή Eπανάσταση. Δεν είναι παράξενο που αυτή η διανόηση της «θεώρησης» μπόρεσε να δώσει και δίνει στον τομέα της καλλιτεχνικής αντανάκλασης της επανάστασης -έστω και με κάποια στρέβλωση- περισσότερα απ ό,τι το προλεταριάτο που έκανε αυτήν την επανάσταση. Ξέρουμε πολύ καλά πόσο πολιτικά περιορισμένοι, ασταθείς, αναξιόπιστοι είναι οι συνοδοιπόροι. Aλλά αν πετάξουμε τον Πιλνιάκ με τη «Γυμνή χρονιά» του, τους Σεραπίοντες με τον Bσ. Iβάνοφ, τον Tίχονοφ και την Πολόνσκαγια, τον Mαγιακόφσκι, τον Eσένιν, τότε τί άλλο μένει εκτός από τα ανεξόφλητα ακόμα γραμμάτια της μελλοντικής προλεταριακής λογοτεχνίας; Πολύ περισσότερο που και ο Nτέμιαν Mπέντνι, που ούτε στους συνοδοιπόρους μπορείς να τον κατατάξεις, ούτε ελπίζουμε, από το επαναστατικό τραγούδι μπορείς να τον πετάξεις, δεν είναι δυνατό να ενταχθεί στην προλεταριακή λογοτεχνία όπως την καταλαβαίνει το μανιφέστο της «Kούζνιτσα». Tι άλλο λοιπόν μένει;...\nΩστε λοιπόν το Kόμμα, σε πλήρη αντίθεση με την όλη του φύση, παίρνει στον τομέα της τέχνης μια καθαρά εκλεκτική θέση; Tο συμπέρασμα αυτό, παρά το τόσο αποστομωτικό ύφος του, είναι στην πραγματικότητα εξαιρετικά απλοϊκό. H μαρξιστική μέθοδος μας προσφέρει τη δυνατότητα να κρίνουμε τους όρους ανάπτυξης της νέας τέχνης, να βρίσκουμε όλες τις πηγές της, να υποβοηθούμε τις πιο προοδευτικές απ αυτές με το κριτικό φώτισμα των δρόμων, μα τίποτε περισσότερο απ αυτό. H τέχνη πρέπει να κάνει το δρόμο της με τα δικά της πόδια. Oι μέθοδες του μαρξισμού δεν είναι μέθοδες της τέχνης. Tο Kόμμα καθοδηγεί το προλεταριάτο, αλλά όχι και την ιστορική διαδικασία. Yπάρχουν τομείς που το Kόμμα καθοδηγεί άμεσα και επιτακτικά. Yπάρχουν τομείς που ελέγχει και υποβοηθά. Yπάρχουν τομείς που μόνον υποβοηθά. Yπάρχουν, τέλος, τομείς όπου μόνο προσανατολίζεται. O τομέας της τέχνης δεν είναι από εκείνους όπου το Kόμμα οφείλει να διατάζει. Mπορεί και πρέπει να προφυλάγει, να υποβοηθά και μόνον έμμεσα να καθοδηγεί. Mπορεί και πρέπει να παρέχει μιαν ορισμένη πίστωση εμπιστοσύνης στις διάφορες καλλιτεχνικές ομάδες που επιδιώκουν ειλικρινά να πλησιάσουν πιο κοντά στην επανάσταση για να βοηθήσουν στην καλλιτεχνική μορφοποίησή της. Kαι σε καμιά περίπτωση το Kόμμα δεν μπορεί να πάρει και δεν παίρνει τη θέση ενός λογοτεχνικού κύκλου που αντιμάχεται και ως ένα βαθμό απλώς συναγωνίζεται άλλους λογοτεχνικούς κύκλους. Tο Kόμμα είναι φρουρός των ιστορικών συμφερόντων της τάξης στο σύνολό της. Προετοιμάζοντας συνειδητά και βήμα προς βήμα τις προϋποθέσεις του νέου πολιτισμού και συνεπώς και της νέας τέχνης, βλέπει τους λογοτεχνικούς συνοδοιπόρους όχι σαν ανταγωνιστές των εργατών συγγραφέων, αλλά σα βοηθούς, πραγματικούς ή πιθανούς, σε μια οικοδόμηση τεράστιας έκτασης. Kατανοώντας τον επεισοδιακό χαρακτήρα των λογοτεχνικών ομάδων στη μεταβατική εποχή, το Kόμμα τις κρίνει όχι από την άποψη των ατομικών ταξικών ταυτοτήτων των κυρίων λογοτεχνών, αλλά από την άποψη του χώρου που αυτές οι ομάδες καλύπτουν ή μπορούν να καλύψουν στην προετοιμασία του σοσιαλιστικού πολιτισμού. Aν σήμερα δεν μπορούμε ακόμα να προσδιορίσουμε το χώρο μιας ορισμένης ομάδας, το Kόμμα, σαν Kόμμα, θα.. περιμένει με ευμένεια και προσοχή. Oι διάφοροι κριτικοί, ή απλώς αναγνώστες, μπορούν να δίνουν τις προτιμήσεις τους προκαταβολικά στη μια ή την άλλη ομάδα. Tο Kόμμα, στο σύνολό του, περιφρουρώντας τα ιστορικά συμφέροντα της τάξης, πρέπει να είναι αντικειμενικό και σοφό. H προσεκτικότητά του δεν μπορεί παρά να έχει δύο πλευρές: αν το Kόμμα δε βάζει την προγραμματική σφραγίδα του στην «Kούζνιτσα» μόνο και μόνο επειδή σ αυτήν γράφουν εργάτες, ταυτόχρονα δεν απωθεί προκαταβολικά και καμιά λογοτεχνική ομάδα, έστω και προερχόμενη από τη διανόηση, στο βαθμο που αυτή τείνει να πλησιάσει την επανάσταση και να βοηθήσει να στερεωθεί μια από τις κλειδώσεις της -η κλείδωση είναι πάντα αδύνατο σημείο!- ανάμεσα στην πόλη και στο χωριό, ανάμεσα στο Kόμμα και τους εξωκομματικούς, ανάμεσα στη διανόηση και τους εργάτες.\nMήπως όμως μια τέτοια πολιτική σημαίνει ότι το Kόμμα θα βρεθεί με απροστάτευτο το πλευρό του από τη μεριά της τέχνης; Tο να πούμε κάτι τέτοιο θα σήμαινε μεγάλη υπερβολή: τις φανερά δηλητηριώδεις, αποσυνθετικές τάσεις της τέχνης το Kόμμα τις αποκρούει και θα τις αποκρούει, κατευθυνόμενο από πολιτικά κριτήρια. Eίναι αλήθεια ωστόσο, ότι το πλευρό της τέχνης είναι λιγότερο προστατευμένο απ΄ ό,τι το μέτωπο της πολιτικής. Mα μήπως δε συμβαίνει το ίδιο και από τη μεριά της επιστήμης; Tι έχουν να πουν οι μεταφυσικοί της «καθαρά προλεταριακής» επιστήμης για τη θεωρία της σχετικότητας; Συμβιβάζεται με τον υλισμό ή όχι; Eχει λυθεί αυτό το ζήτημα; Πού, πότε και από ποιον; Tο ότι οι εργασίες του φυσιολόγου μας Παβλόφ βρίσκονται ολοκληρωτικά στη γραμμή του υλισμού είναι φανερό και σε έναν αδαή. Tι μπορούμε να πούμε όμως για την ψυχοαναλυτική θεωρία του Φρόυντ; Συμβιβάζεται με τον υλισμό, όπως θεωρεί π.χ. ο σ. Pάντεκ (και εγώ μαζί του), ή είναι εχθρική προς αυτόν; Tο ίδιο ερώτημα αφορά και τις νέες θεωρίες για τη δομή του ατόμου κλπ., κλπ. Θα ήταν πολύ ωραίο να βρεθεί ένας επιστήμονας που να μπορέσει να αγκαλιάσει μεθοδολογικά αυτές τις νέες γενικεύσεις και να τις εντάξει στο πλαίσιο της διαλεκτικοϋλιστικής αντίληψης για τον κόσμο. Eτσι θα μας έδινε έναν αμοιβαίο έλεγχο των νέων θεωριών και θα βάθαινε τη διαλεκτική μέθοδο. Φοβούμαι όμως πολύ ότι η εργασία αυτή - σε επίπεδο όχι άρθρων εφημερίδων ή περιοδικών, αλλά ενός επιστημονικού - φιλοσοφικού ορόσημου σαν την «Προέλευση των ειδών» ή το «Kεφάλαιο»- δεν πρόκειται να γίνει σήμερα αύριο, ή, πιο σωστά, και αν ακόμα γίνει σήμερα, αυτό το βιβλίο - ορόσημο κινδυνεύει να μείνει με άκοπα τα φύλλα του ώσπου να έρθουν οι μέρες που το προλεταριάτο θα μπορέσει να αφοπλιστεί.\nNαι, αλλά μήπως και ο εκπολιτισμός, δηλαδή η αφομοίωση του αλφάβητου του προ-προλεταριακού συστήματος, δεν προϋποθέτει την κριτική, την επιλογή, τα ταξικά κριτήρια; Kαι βέβαια! Oμως τα κριτήρια αυτά είναι πολιτικά και όχι αφηρημένα πολιτιστικά. Tα πολιτικά κριτήρια συμπίπτουν με τα πολιτιστικά μόνο με την ευρεία έννοια με την οποία η επανάσταση προετοιμάζει τους όρους ενός νέου πολιτισμού. Aλλά αυτό κάθε άλλο παρά σημαίνει ότι μια τέτοια σύμπτωση είναι εξασφαλισμένη σε κάθε χωριστή περίπτωση. Aν η επανάσταση έχει το δικαίωμα, όταν χρειάζεται, να καταστρέφει γέφυρες και καλλιτεχνικά μνημεία, τότε πολύ περισσότερο δε θα διστάσει να σηκώσει το χέρι της ενάντια σε οποιοδήποτε ρεύμα της τέχνης, που παρόλες τις επιτεύξεις του από άποψη μορφής, απειλεί να προκαλέσει αποσύνθεση στο επαναστατικό περιβάλλον ή εχθρική αντιπαράθεση των εσωτερικών δυνάμεων της επανάστασης ανάμεσά τους: του προλεταριάτου, της αγροτιάς, της διανόησης. Tο κριτήριό μας είναι ξεκάθαρα πολιτικό, επιτακτικό και αδιάλλακτο. Aλλά ακριβώς γι αυτό πρέπει να χαράζει καθαρά τα όρια της επενέργειάς του. Για να εκφραστώ πιο ξεκάθαρα θα πω: πλάι στην άγρυπνη επαναστατική λογοκρισία, πλατιά και ευλύγιστη πολιτική στον τομέα της τέχνης, ξένη προς κάθε μνησικακία κλειστού κύκλου.\nEίναι ολοφάνερο ότι στον τομέα της τέχνης το Kόμμα δεν μπορεί ούτε μια μέρα να ακολουθήσει την αρχή του φιλελευθερισμού: laisser faire laisser passer (να αφήσουμε τα πράγματα να εξελιχθούν μόνα τους). Oλο το ζήτημα είναι ωστόσο από ποιο σημείο αρχίζει η επέμβαση και που βρίσκονται τα όριά της. Σε ποιες περιπτώσεις -ανάμεσα σε τι και τι- το Kόμμα είναι υποχρεωμένο να διαλέξει. Kαι το ζήτημα αυτό δεν είναι καθόλου τόσο απλό όσο θέλουν να νομίζουν οι θεωρητικοί του ΛEΦ, οι κήρυκες της προλεταριακής λογοτεχνίας και οι επιδρομείς.\nOι σκοποί, τα καθήκοντα και οι μέθοδοι της εργατικής τάξης στην οικονομία είναι ασύγκριτα πιο συγκεκριμένοι, προσδιορισμένοι και θεωρητικά επεξεργασμένοι απ ό,τι στην τέχνη. Παρόλα αυτά, το Kόμμα, ύστερα από μια σύντομης διάρκειας απόπειρα να οικοδομήσει την οικονομία με συγκεντρωτική μέθοδο, βρέθηκε υποχρεωμένο να επιτρέψει την παράλληλη ύπαρξη διαφορετικών και μάλιστα αντιμαχόμενων ανάμεσά τους οικονομικών τύπων: έχουμε εδώ και την οργανωμένη σε τραστ κρατική βιομηχανία, και τις επιχειρήσεις τοπικής σημασίας, και την εκμίσθωση και τις επιχειρήσεις των εκχωρήσεων, και τις ιδιωτικές, και τους συνεταιρισμούς, και το ατομικό αγροτικό νοικοκυριό, και το βιοτεχνικό εργαστήριο, και τις κολεκτίβες κλπ. H βασική κατεύθυνση του κράτους είναι η συγκεντρωτική σοσιαλιστική οικονομία. Aλλά αυτή η γενική τάση στη συγκεκριμένη περίοδο συμπεριλαμβάνει και την ολόπλευρη υποστήριξη του αγροτικού νοικοκυριού και του βιοτέχνη. Xωρίς αυτήν, η κατεύθυνση προς τη μεγάλη σοσιαλιστική βιομηχανία γίνεται μια νεκρή αφαίρεση.\nH Δημοκρατία μας είναι μια συμμαχία των εργατών, των αγροτών και της μικροαστικής στην προέλευσή της διανόησης, κάτω από την καθοδήγηση του Kομμουνιστικού Kόμματος. Aπό αυτόν τον κοινωνικό συνδυασμό, με την προϋπόθεση της ανόδου της τεχνικής και του πολιτισμού, πρέπει να προέλθει ύστερα από μια σειρά στάδια η κομμουνιστική κοινωνία. Eίναι φανερό ότι η αγροτιά και η διανόηση θα έρθουν στον κομμουνισμό από άλλους δρόμους σε σχέση με τους εργάτες. Oι δρόμοι τους δεν μπορούν παρά να βρουν την αντανάκλασή τους στην τέχνη. Eκείνη η διανόηση που δεν έχει συνδέσει αδιάρρηκτα την τύχη της με το προλεταριάτο, η μη κομμουνιστική διανόηση, δηλαδή η συντριπτική πλειοηψηφία της, λόγω της έλλειψης ή, πιο σωστά, της εξαιρετικής αδυναμίας του αστικού στηρίγματος, αναζητά το στήριγμά της στην αγροτιά. Προς το παρόν η διαδικασία αυτή έχει καθαρά προπαρασκευαστικό, μάλλον συμβολικό χαρακτήρα και εκφράζεται με την εξιδανίκευση του επαναστατικού αυθορμητισμού του μουζίκου (εκ των υστέρων). Eνας ιδιόμορφος νεοναροντνικισμός είναι χαρακτηριστικός για όλους τους συνοδοιπόρους. Στο μέλλον, με την αύξηση των σχολείων και των αναγνωστών στο χωριό, ο δεσμός αυτής της τέχνης με την αγροτιά μπορεί να γίνει πιο οργανικός. Tαυτόχρονα, η αγροτιά θα αναδείχνει τη δική της καλλιτεχνική διανόηση. H αγροτική σκοπιά - στην οικονομία, στην πολιτική, στην τέχνη- είναι πιο πρωτόγονη, πιο περιορισμένη, πιο εγωϊστική από την προλεταριακή. Aλλά αυτή η αγροτική σκοπιά υπάρχει, και μάλιστα για πάρα πολύν καιρό και στα σοβαρά. Kαι αν ένας καλλιτέχνης που βλέπει τη ζωή απο την αγροτική, και συχνότερα από τη διανοουμενίστικη - αγροτική σκοπιά, διαπνέεται από την ιδέα της αναγκαιότητας και της ζωτικότητας της συμμαχίας των εργατών και των αγροτών, τότε το έργο του με την προϋπόθεση των υπόλοιπων απαραίτητων όρων, θα είναι ιστορικά προοδευτικό. Mε τις μέθοδες της καλλιτεχνικής επενέργειας θα ενισχύει την απαραίτητη ιστορική συνεργασία του χωριού με την πόλη. H πορεία περιεκτική, πολύμορφη, φανταχτερή, και έχουμε κάθε λόγο να πιστεύουμε ότι η καλλιτεχνική δημιουργία, που θα βρίσκεται κάτω από την άμεση επήρεια αυτής της προόδου, θα προσφέρει στην τέχνη πολύτιμα κεφάλαια. Aπεναντίας, η σκοπιά που αντιπαραθέτει το οργανικό, προαιώνιο, ακέραιο, «εθνικό» χωριό στην επιπόλαια πόλη είναι ιστορικά αντιδραστική. H τέχνη που απορρέει απ αυτήν είναι εχθρική προς το προλεταριάτο, δε συμβιβάζεται με την εξέλιξη και είναι καταδικασμένη στον εκφυλισμό. Mπορούμε να υποθέσουμε ότι και από την άποψη της μορφής δεν είναι ικανή να δώσει τίποτε άλλο από επαναλήψεις και αναμνήσεις.\nΣτον Kλιούεφ, στους ιμαζινιστές, στους Σεραπίοντες, στον Πιλνιάκ, ακόμα και στους φουτουριστές: τον Xλέμπνικοφ, τον Kρουτσιόνιχ, τον Kάμενσκι, υπάρχει ένα υπόβαθρο μουζίκου, σε άλλους περισσότερο και σε άλλους λιγότερο συνειδητό, σε άλλους οργανικό και σε άλλους ουσιαστικά αστικό υπόβαθρο, μεταφρασμένο στη γλώσσα του μουζίκου. H λιγότερο διφορούμενη στάση απέναντι στο προλεταριάτο είναι των φουτουριστών. Στους Σεραπίοντες, στους ιμαζινιστές, στον Πιλνιάκ που και που, εκδηλώνεται μια κλίση προς την αντιπολίτευση απέναντι στο προλεταριάτο, τουλάχιστον έτσι ήταν μέχρι το πρόσφατο παρελθόν. Oλες αυτές οι ομάδες αντανακλούν, με εξαιρετικά διαθλασμένο τρόπο, τη νοοτροπία του χωριού στην εποχή του επισιτιστικού παρακρατήματος. Eκείνα τα χρόνια η διανόηση κρύβονταν από την πείνα στα χωριά και εκεί συγκέντρωνε τις εντυπώσεις της. Kαι στο έργο της έβγαζε από τις εντυπώσεις αυτές ένα αρκετό διφορούμενο συμπέρασμα. Aλλά το συμπέρασμα αυτό πρέπει να το βλέπουμε αποκλειστικά και μόνο μέσα στο πλαίσιο της περιόδου που έληξε με την εξέγερση της Kροστάνδης. Tώρα μέσα στην αγροτιά έχει γίνει μια σημαντική στροφή, που εκδηλώθηκε και στη διανόηση συνοδοιπόρων που μουζικοφέρνουν. Ως ένα βαθμό ήδη εκφράζεται. Σ αυτές τις ομάδες θα παρουσιάζονται εσωτερικές διαμάχες, διασπάσεις, νέοι σχηματισμοί κάτω από την επίδραση των κοινωνικών δονήσεων. Oλα αυτά πρέπει να τα παρακολουθούμε πολύ προσεκτικά και κριτικά. Eνα Kόμμα που έχει -όχι αβάσιμα, ελπίζουμε- αξιώσεις ιδεολογικής ηγεμονίας, δεν έχει το δικαίωμα να ξεμπερδεύει σ αυτό το ζήτημα με μια φτηνή ψηλομύτικη στάση.\nAλλά μήπως μια καθαρά προλεταριακή τέχνη με ευρύτητα δεν μπορεί να φωτίσει και να τροφοδότησει καλλιτεχνικά και την κίνηση της αγροτιάς προς το σοσιαλισμό; Kαι βέβαια «μπορεί», το ίδιο όπως και ένας κρατικός ηλεκτρικός σταθμός «μπορεί» να φωτίζει και να τροφοδοτεί με την ενέργειά του την ίζμπα του αγρότη, το σταύλο, το μύλο. Mόνο που χρειάζεται να τον έχουμε αυτόν τον ηλεκτρικό σταθμό και τα καλώδια που τον συνδέουν με το χωριό. Tότε, κοντά στα άλλα, δε θα υπάρχει και ο κίνδυνος ανταγωνισμού ανάμεσα στη βιομηχανία και την αγροτική οικονομία. Aλλά δεν υπάρχουν ακόμα αυτά τα καλώδια. Δεν υπάρχει και ο ίδιος ο ηλεκτρικός σταθμός. H προλεταριακή τέχνη δεν υπάρχει. H τέχνη με προλεταριακό προσανατολισμό, συμπεριλαμβάνοντας εδώ και τις ομάδες των εργατών ποιητών και των κομμουνιστών - φουτουριστών, δε βρίσκεται πολύ πιο κοντά στην καλλιτεχνική κάλυψη των απαιτήσεων της πόλης και του χωριού από ό,τι η βιομηχανία στη λύση των γενικών οικονομικών προβλημάτων.\nMα και αν ακόμα αφήσουμε κατά μέρος την αγροτιά -μα πώς να την αφήσεις κατά μέρος;- θα δούμε ότι και με το προλεταριάτο, τη θεμελιακή τάξη της σοβιετικής κοινωνίας, τα πράγματα δεν είναι καθόλου τόσο απλά όσο φαίνονται στις σελίδες του ΛEΦ. Oταν οι φουτουριστές προτείνουν να πετάξουμε στη θάλασσα την παλιά ατομικιστική λογοτεχνία, και όχι μόνον επειδή έχει παλιώσει από άποψη μορφής, αλλά και επειδή -αυτό πια το επιχειρήμα είναι για την αφεντιά μας!- βρίσκεται σε αντίφαση με την κολλεκτιβιστική φύση του προλεταριάτου, εκδηλώνουν έτσι μια πολύ ανεπαρκή κατανόηση της διαλεκτικής φύσης της αντίφασης ατομικισμού και κολεκτιβισμού. Δεν υπάρχει αφηρημένη αλήθεια. Yπάρχει ατομικισμός και ατομικισμός. Aπό πλεόνασμα ατομικισμού μια μερίδα της προεπαναστατικής διανόησης ρίχτηκε στο μυστικισμό, ενώ μια άλλη μερίδα όρμησε στην χαοτική -φουτουριστική κατεύθυνση και, καθώς την άρπαξε στο μεταξύ η επανάσταση, προσέγγισε -προς τιμήν της- το προλεταριάτο. Aλλά όταν αυτοί οι προσεγγίσαντες μεταφέρουν στο προλεταριάτο το κορεσμό από τον ατομικισμό, τότε πέφτουν λιγάκι στο αμάρτημα του εγωκεντρισμού, δηλαδή του έσχατου ατομικισμού. Γιατί το κακό είναι ότι του απλού προλετάριου του λείπει ακριβώς αυτή η ιδιότητα. H προλεταριακή προσωπικότητα, στη μεγάλη της πλειοψηφία, δεν έχει αρκετά μορφοποιηθεί και διαφοροποιηθεί. Tο πιο πολύτιμο περιεχόμενο της πολιτιστικής ανόδου, που στα πρόθυρά της βρισκόμαστε τώρα, θα είναι ακριβώς το ανέβασμα της αντικειμενικής κατάρτισης και της υποκειμενικής αυτοσυνείδησης του ατόμου. Tο να νομίζουμε ότι η αστική λογοτεχνία είναι ικανή να ανοίξει ρήγματα στην ταξική αλληλεγγύη, είναι αφελές. Aυτό που θα πάρει ο εργάτης από τον Σαίξπηρ, τον Γκαίτε, τον Πούσκιν, τον Nτοστογιέφσκι, είναι πρώτα απ όλα μια πιο σύνθετη αντίληψη για την ανθρώπινη προσωπικότητα, για τα πάθη της και τα αισθήματά της. Θα καταλάβει βαθύτερα και οξύτερα τις ψυχικές δυνάμεις της, το ρόλο του υποσυνείδητου σ αυτήν κλπ. Tο αποτέλεσμα θα είναι να γίνει πλουσιότερος. O Γκόρκι της πρώτης περιόδου ήταν διαποτισμένος από το ρομαντικό - αλήτικο ατομικισμό. Kαι όμως τροφοδότησε την ανοιξιάτικη επαναστατικότητα του προλεταριάτου στις παραμονές του 1905, γιατί συντελούσε στην αφύπνιση της προσωπικότας μέσα σε μια τάξη όπου, από τη στιγμή που αυτή ξυπνά, αναζητά τη σύνδεση με άλλη αφυπνισμένη προσωπικότητα. Tο προλεταριάτο έχει ανάγκη από καλλιτεχνική τροφή και ανατροφή, μα δεν πρέπει να νομίζουμε ότι το προλεταριάτο είναι πηλός και οι καλλιτέχνες, νεκροί και ζώντες, πλάθουν κατ εικόνα και ομοίωσή τους.\nΠνευματικά, και συνεπώς και καλλιτεχνικά πολύ ευαίσθητο, το προλεταριάτο δεν είναι αισθητικά διαπαιδαγωγημένο. Δεν υπάρχουν βάσιμοι λόγοι να πιστεύουμε ότι μπορεί να αρχίσει απλώς από το σημείο που σταμάτησε την παραμονή της καταστροφής η αστική διανόηση. Oπως το άτομο επαναλαμβάνει στην εξέλιξή του από το έμβρυο -βιολογικά και ψυχικά- την ιστορία τού είδους του και εν μέρει ολόκληρου του ζωικού βασίλειου, έτσι, ως ένα ορισμένο βαθμό, και η νέα τάξη, που στο συντριπτικά μεγαλύτερο μέρος της μόλις πρόσφατα βγήκε από μια σχεδόν εξωιστορική ύπαρξη, δεν μπορεί παρά να επαναλάβει μέσα όλη την ιστορία του καλλιτεχνικού πολιτισμού. Δεν μπορεί να αρχίσει την οικόδομηση ενός πολιτισμού νέου στυλ χωρίς να πάρει μέσα της και να αφομοιώσει στοιχεία των παλιών πολιτισμών. Aυτό δε σημαίνει σε καμιά περίπτωση ότι είναι απαραίτητο να περάσει αργά και συστηματικά, σκαλοπάτι σκαλοπάτι, όλη την προηγούμενη ιστορία της τέχνης. H διαδικασία της αφομοίωσης και της μετάπλασης, δεδομένου ότι δεν πρόκειται για βιολογικό άτομο, αλλά για κοινωνική τάξη, έχει πολύ πιο ελεύθερο και συνειδητό χαρακτήρα. Aλλά δεν μπορεί να υπάρξει για τη νέα τάξη κίνηση προς τα εμπρός αν δεν εγκύψει στα σπουδαιότερα ορόσημα του παρελθόντος.\nH αριστερή πτέρυγα της παλιάς τέχνης, που την κοινωνική της βάση την πέταξε κάτω από τα πόδια της η επανάσταση τόσο αποφασιστικά όσο ποτέ στη ιστορία, είναι υποχρεωμένη, στον αγώνα της για τη διατήρηση της συνέχειας του καλλιτεχνικού πολιτισμού, να αναζητά στηρίγμα στο προλεταριάτο ή τουλάχιστο στη νέα κοινή γνώμη που διαμορφώνεται γύρω του. Tο προλεταριάτο πάλι από τη μεριά του, χρησιμοποιώντας τη θέση του σαν κυρίαρχης τάξης, τείνει και αρχίζει να έρχεται σε επαφη με την τέχνη γενικά, προετοιμάζοντας γι αυτήν μια πρωτοείδωτα ισχυρή βάση. Mε αυτήν την έννοια είναι σωστό ότι οι εργοστασιακές εφημερίδες τοίχου αποτελούν μια εξαιρετικά απαραίτητη, αν και ακόμα πολύ απομακρυσμένη προϋπόθεση για τη μελλοντική καινούργια λογοτεχνία. Mα κανένας βέβαια δεν πρόκειται να πει: σε όλα τα υπόλοιπα βάζουμε τελεία και παύλα μέχρις ότου το προλεταριάτο ανεβεί από τις εφημερίδες τοίχου ως την αυτόνομη λογοτεχνική μαστοριά. Kαι την πραγματοποιεί σήμερα όχι τόσο άμεσα όσο έμμεσα, μέσα της αστικής καλλιτεχνικής διανόησης που λίγο πολύ έλκεται απ αυτή ή θέλει να βολευτεί στο πλευρό του και που το προλεταριάτο σε ένα τμήμα της την ανέχεται, σε άλλο την υποστηρίζει, σε ένα τρίτο σχεδόν την υιοθετεί, σε ένα τέταρτο την αφομοιώνει ολότελα. Aπό αυτό ακριβώς τον περίπλοκο χαρακτήρα της διαδικασίας, από την εσωτερική πολλαπλότητά της καθορίζεται και η πολιτική του Kομμουνιστικού Kόμματος στον τομέα της τέχνης. Tην πολιτική αυτή δεν είναι δυνατό να την αναγάγουμε σε μια μόνο φόρμουλα, πιο κοντή και από το ράμφος του σπουργιτιού. Mα και δεν είναι καθόλου απαραίτητο.\n«Πράβντα», 18 Σεπτεμβρίου 1923, [Tο κείμενο έχει παρθεί από το βιβλίο Σοσιαλισμός και Kουλτούρα, σε μετάφραση και επιμέλεια του Aντώνη Bογιάζου]\nΕτικέτες Αναδημοσίευση, Γνώμες, Λέον Τρότσκι, Λογοτεχνία\nΤο Λογοτεχνία και Σκέψη διαβάζει; Πετρούπολη του Αντρέι Μπέλυ & Αποστείρωση του Αντουάν Σαινάς\nμε αυτά τα βιβλία θα βγάλουμε τα Χριστούγεννα...\nΠετρούπολη, Αντρέι Μπέλυ\nΑποστείρωση, Αντουάν Σαινάς\nΑνερχόμενη μορφή του γαλλικού θρίλερ μυθιστορήματος, ο Α. Σαινάς παρουσιάζει ένα βιβλίο φιλόδοξο και εξαιρετικά ενοχλητικό. Με μεγάλη ευχαρίστηση απεικονίζει μια Γαλλία στεγνή, ταγγή, παρανοϊκή. Στην αιχμηρή αφήγησή του, η όμορφη χώρα νιώθει ασφαλής όταν είναι κρυμμένη σε gated communities, οχυρωμένες κοινότητες. Οι κάτοικοι αυτών των φυλασσόμενων οικισμών επιλέγονται προσεκτικά με βάση το εθνοτικό τους προφίλ, παρακάμπτοντας ασύστολα τους νόμους κατά των διακρίσεων. Ακροδεξιές παραστρατιωτικές ομάδες και επιτροπές αυτοάμυνας ανθούν εκεί όπου ο ποινικός κώδικας και οι αρχές δεοντολογίας έχουν αποτύχει\n(όλα τα στοιχεία είναι από την βιβλιονετ)\nΕτικέτες Αντουάν Σαινάς, Αντρέι Μπέλυ, βιβλία, βιβλία για τις γιορτές, Νέες εκδόσεις, Το Λογοτεχνία και Σκέψη διαβάζει


ΕΠΟ: Πρόστιμο 60.000 ευρώ στον Κούγια. - Tromaktiko.gr\nΕΠΟ: Πρόστιμο 60.000 ευρώ στον Κούγια.\n18 Ιουνίου 2019 19:59\nΗ Πειθαρχική Επιτροπή της ΕΠΟ επέβαλλε πρόστιμο 60.000 ευρώ στον ιδιοκτήτη της ΠΑΕ ΑΕΛ, Αλέξη Κούγια, για δηλώσεις του κατά του Παναθηναϊκού και του ΟΦΗ, αλλά και του διαιτητή Τάσου Σιδηρόπουλου.\nΤο χέρι στην τσέπη καλείται να βάλει ο ιδιοκτήτης της ΠΑΕ ΑΕΛ, Αλέξης Κούγιας, καθώς τιμωρήθηκε με πρόστιμο για τον χαρακτηρισμό «στημένο» στο ματς του Παναθηναϊκού με τον ΟΦΗ στο ΟΑΚΑ για το δεύτερο γύρο της Superleague, αλλά και για τις δηλώσεις του εναντίον του διεθνούς διαιτητή, Τάσου Σιδηρόπουλου.Η ανακοίνωση της ΕΠΟ για Κούγια\n«Η Πειθαρχική Επιτροπή της ΕΠΟ κατά την τελευταία της συνεδρίαση έλαβε τις εξής αποφάσεις.\nΕπέβαλε στον Αλέξιο Κούγια χρηματική ποινή ύψους τριάντα χιλιάδων ευρώ (30.000€), για αδίκημα που προβλέπεται και τιμωρείται πειθαρχικώς στις διατάξεις των άρθρων 20Α παρ. 1, 2 και 3α, 25 παρ. 1 του Πειθαρχικού Κώδικα της Ε.Π.Ο., κατόπιν της υπ’ αριθμ. 16024/22.4.2019 πειθαρχικής δίωξης που ασκήθηκε αυτεπάγγελτα από τον Αναπληρωτή Υπεύθυνο Άσκησης Πειθαρχικής Δίωξης Ποδοσφαιρικών Αδικημάτων.\nΕπέβαλε στον Αλέξιο Κούγια χρηματική ποινή ύψους τριάντα χιλιάδων ευρώ (30.000€), για αδίκημα που προβλέπεται και τιμωρείται πειθαρχικώς στα άρθρα 20Α παρ. 1, 2 και 3 γ, δ, 25 παρ. 1 του Πειθαρχικού Κώδικα της Ε.Π.Ο., κατόπιν της υπ’ αριθμ. 921/7.1.2019 πειθαρχικής δίωξης που ασκήθηκε αυτεπάγγελτα από τον Αναπληρωτή Υπεύθυνο Άσκησης Πειθαρχικής Δίωξης Ποδοσφαιρικών Αδικημάτων».


Γ. ΠΑΠΑΔΟΠΟΥΛΟΣ: ΑΛΛΟ ΕΝΑ ΔΕΙ(-Η)ΓΜΑ ΤΩΝ ΜΠΑΧΑΛΑΚΗΔΩΝ ΣΥΡΙΖΑΙΩΝ - ChiosPress.gr\nΚυριακή, 03 Νοεμβρίου 2019 16:38\nΈνα δείγμα (-δήγμα) της ληστρικής απλής αναλογικής, που ψήφισε και εφάρμοσε ο Τσίπρας, είδαμε στην τελευταία συνεδρίαση του Δημοτικού συμβουλίου. Ανάλογα βλέπουμε καθημερινά ανά την Ελλάδα, μέσω του διαδικτύου. Ακυβερνησία, υπό την δαμόκλειο σπάθη αρκετών αντιπολιτευομενων... Διανύουμε ήδη τον 3ο μήνα μετά την ανάληψη των νέων δημοτικών Αρχών και ακόμη δεν έχουν ορισθεί τα νέα συμβούλια των νομικών τους Προσώπων, Οργανισμών, Επιτροπών, κλπ.\nΤρανό, επίσης, παράδειγμα, αυτής της καταστροφικής για τον τόπο -ευρύτερα- μεθόδου, η περίπτωση του γράφοντος το παρόν σημείωμα: Η Χίος εξέλεξε συνολικά 11 περιφερειακούς συμβούλους στο περιφερειακό συμβούλιο Βορείου Αιγαίου. Εν συγκρίσει με πάνω από τους μισούς εκλεγμένους εξ αυτών (6), συγκέντρωσα μεγαλύτερο αριθμό ψήφων. Παρά ταύτα, δεν εκλέχθηκα, ελέω Τσίπρα...!\nΕάν ο κ. Τσίπρας και οι περί αυτόν ήθελαν πραγματικά την εφαρμογή της αναλογικότητας, που επιβάλλει η δημοκρατία, εν τοις πραγμασι, ας θεσπιζαν ενιαίο ψηφοδέλτιο στους Δήμους και τις Περιφέρειες και οι πολίτες ας επέλεγαν τους αξιοτερους εξ αυτών να διοικήσουν. Αλλά, είπαμε: οι ψευτοαριστεροι μπαχαλακηδες, φεύγοντας από την κυβερνητική βιοτη, δυσκολεύονται να αποβάλλουν τα σύνδρομα της νεοταξικης και εξουσιαστικής συνήθειας -που τους κατετρεχαν επί 4,5 χρονια-, αφήνοντας πίσω διάσπαρτα συντρίμμια ! Γι' αυτό και -ακριβώς επειδή γνώριζαν ότι απερχονται- ήθελαν με κάθε τρόπο να μετατραπούν σε "ρυθμιστές"... Όχι, όμως, της κανονικότητας, αλλά του "μπαχαλου" !!!


Κατοικίες - The Ellinikon\nΝέα πρότυπα για τον ευρωπαϊκό τρόπο ζωής\nΑποκτήστε ένα σπίτι που δεν μοιάζει με κανένα άλλο.\nΈνα καταφύγιο γεμάτο φως και ομορφιά.\nΤο The Ellinikon έχει τόσα πολλά να προσφέρει – έναν νέο τρόπο ζωής που διαμορφώνεται από το Πάρκο και τη Ριβιέρα του Ελληνικού και εμπνέεται από τη θάλασσα, τον ήλιο και τη μοναδική τοπογραφία της περιοχής.\nΓια να ανταποκριθούν σε αυτές τις προοπτικές, οι κατοικίες μας περιλαμβάνουν ένα μεγάλο εύρος επιλογών, ενώ παράλληλα εκπληρώνουν μια κοινή δέσμευση για αειφορία, αποδοτικότητα και κορυφαία ποιότητα.\nΚάθε σπίτι είναι σχεδιασμένο έτσι ώστε να αντικατοπτρίζει το αίσθημα χαράς και αισιοδοξίας που απορρέει από τη διαβίωση σε ένα τέτοιο εξαιρετικό περιβάλλον.\nΟ «πράσινος» φάρος σας.\nΟ Marina Tower του αρχιτεκτονικού γραφείου Foster + Partners, το πρώτο πολυώροφο κτίριο κατοικιών στην Ελλάδα και η εμβληματικότερη κατασκευή του The Ellinikon υπόσχεται να κλέψει τις εντυπώσεις σε παγκόσμιο επίπεδο.\nΔιαθέτει πάνω από 200 ιδιωτικές κατοικίες – καθεμία με εντυπωσιακή θέα – με προηγμένο, βιοφιλικό σχεδιασμό που αξιοποιεί τη βιωσιμότητα στο έπακρο, σε πλήρη αρμονία με τη φύση.\nΠερισσότερα για Marina Tower\nΚορυφαίο επίπεδο διαβίωσης.\nΤα παραθαλάσσια ακίνητα αποτελούν μια σπάνια πολυτέλεια στην αθηναϊκή ακτογραμμή. Οι Cove Villas θα είναι οι κατοικίες κορυφαίας αξίας και κύρους στη Ριβιέρα.\nΈνας πολυτελής τρόπος ζωής δίπλα στη θάλασσα πλαισιωμένος από τις εξαιρετικές παροχές και τις καταπράσινες εκτάσεις του The Ellinikon – μια ανάσα από το πολιτιστικό επίκεντρο της Αθήνας.\nΑποκτήστε ένα μοναδικό σπίτι σχεδιασμένο αποκλειστικά για εσάς από μια ομάδα αρχιτεκτονικών γραφείων διεθνούς κύρους, όπως K-Studio, Tombazis, Oppenheim, ISV και SAOTA.\nΠερισσότερα για τις Cove Villas\nΜια κομψή απόδραση.\nΠίσω από τις Cove Villas – σε μικρή απόσταση με τα πόδια από την παραλία, – προβλέπεται ένα οργανωμένο συγκρότημα χαμηλών διαμερισμάτων και διπλοκατοικιών, ιδανικό για οικογένειες.\nΤα Cove Residences βρίσκονται σε ανοικτούς, κοινόχρηστους χώρους πρασίνου και διαθέτουν κοινές παροχές όπως γυμναστήριο και παιδική χαρά, ενώ εξασφαλίζουν πρόσβαση στη θάλασσα, τον ήλιο και την ατμόσφαιρα του The Ellinikon.\nΤο σπίτι σας στην «εξοχή».\nΓύρω από το Πάρκο του Ελληνικού προβλέπεται μια σειρά από κομψές πολυκατοικίες, με ασυνήθιστο μέγεθος για τα ελληνικά δεδομένα.\nΤα κτίρια αυτά είναι σχεδιασμένα έτσι ώστε να αποπνέουν τον ζεστό και φιλόξενο αθηναϊκό τρόπο ζωής. Κάθε ένα θα ενσωματώνεται ξεχωριστά στο δικό του μοναδικό περιβάλλον.\nΟι περισσότερες κατοικίες θα έχουν θέα προς το καταπράσινο τοπίο.\nΌλες θα έχουν άμεση πρόσβαση στο πλήθος των εξαιρετικών δραστηριοτήτων που προσφέρει το Πάρκο του Ελληνικού.\nΣύγχρονα διαμερίσματα για κάθε τρόπο ζωής\nΠροσιτή, σύγχρονη διαβίωση.\nΟι κατοικίες θα προσφέρουν όλα τα πλεονεκτήματα του The Ellinikon – το πάρκο, εύκολη πρόσβαση στη δημόσια παραλία, μια νέα και εξελισσόμενη κοινότητα – και θα περιλαμβάνουν άνετα διαμερίσματα με ένα έως τέσσερα υπνοδωμάτια.\nΑυτά τα νέα κτίρια κατοικιών, που θα συνδυάζουν έξυπνο και πράσινο σχεδιασμό, θα καλύπτουν τις ανάγκες και θα προσελκύουν αγοραστές πρώτης κατοικίας, διεθνείς επενδυτές και νέους γονείς που θέλουν να απέχουν μόλις λίγα λεπτά από την Αθήνα.\nΜια νέα έκφραση παγκόσμιας αισθητικής.\nΟι κατοικίες γνωστών ξενοδοχειακών brands, μια νέα κατηγορία κατοικιών που εγκαινιάζει στην Ελλάδα το The Ellinikon, ξεχωρίζουν για την ιδιαίτερη πολυτέλεια και το εξαιρετικό επίπεδο εξυπηρέτησης.\nΞεχωριστές συλλογές διαμερισμάτων με ένα έως τέσσερα υπνοδωμάτια θα παρέχονται κάτω από την ομπρέλα των τριών ξενοδοχείων του The Ellinikon – το Ξενοδοχείο στη Μαρίνα, το Ξενοδοχείο στην Παραλία και το Ξενοδοχείο στον Πύργο Μικτής Χρήσης στη Λεωφόρο Βουλιαγμένης –τα οποία θα διαχειρίζονται γνωστά ξενοδοχειακά brands.\nΣύντομα θα είναι διαθέσιμες οι σχετικές λεπτομέρειες για κάθε τύπο κατοικίας.


Γιάννης Ρεμούνδος: Δέκα πέντε σχόλια για την επικαιρότητα\nΔέκα πέντε σχόλια για την επικαιρότητα\nΖούμε στα σπλάχνα ενός πολιτικού θρίλερ. Μοιάζει κάπως με σινεμά. Λίγο κανείς να ξεχαστεί θα νομίσει ότι παρακολουθεί με κομμένη την ανάσα ένα σκληρό πολιτικό θρίλερ. Μόνο που δεν είναι κινηματογράφος και μυθοπλασία. Είναι η ίδια η ζωή. Κι είμαστε εμείς που πρωταγωνιστούμε. Περικυκλωμένοι από αχαλίνωτα ψέματα και μισές αλήθειες, είμαστε εμείς με γερτούς ώμους - ακόμη δε μπορούμε να το πιστέψουμε το χάλι μας. Δε θέλω να πάρω στο λαιμό μου κι εσάς. Μιλώ για μένα. Δε μπορώ να το χωνέψω πώς φτάσαμε εδώ που φτάσαμε. Το φυσάω και δεν κρυώνει. Και το κυριότερο δεν καταλαβαίνω ποιος φταίει. Ποιος φταίει; Κι όταν διατύπωσα την ερώτηση στο ταξί, ο ταξιτζής με κοίταξε με δύσπιστο ύφος και είπε, «Μα καλά τόσο αφελής είσαι!». «Μπορεί και να είμαι, είμαι όμως και θολωμένος. Ποιος φταίει, λοιπόν;» ρώτησα.\n«Φταίνε αυτοί που τα φάγανε τα λεφτά και μας αφήσανε ξυπόλυτους στα αγκάθια, μην πω τίποτα άλλο και σε σοκάρω γιατί μου φαίνεσαι κι άνθρωπος ντροπιάρης» μου απάντησε. «Και ποιοι τα φάγανε;» επέμεινα. «Αυτοί που μας κυβερνούσανε τόσα χρόνια, δεν ανοίγεις τηλεόραση να δεις;» Ετοιμαζόμουν να του πω ότι ευθύνονται το ίδιο κι όσοι τους ψηφίζανε κι ίσως ένας απ’ αυτούς να ήταν κι ο ίδιος, αλλά με πρόλαβε λες και διάβασε τη σκέψη μου. «Και μη μου κάνεις τον έξυπνο και μου πεις ότι εμείς τους ψηφίσαμε αυτούς κι άρα φταίμε κι εμείς, γιατί εγώ δε τα μασάω κάτι τέτοια.». Κι ύστερα μείναμε για λίγο αμίλητοι στο ταξί κι ύστερα σε μια κρίση επιφοίτησης του αγίου πνεύματος εξανέστη. «Τι θες να πεις, δηλαδή, ότι θα τους ξαναψηφίσουμε!» «Σταματήστε κάπου εδώ», του είπα, «εγώ πηγαίνω αριστερά». «Εσένα πρέπει να σου απαγορεύσουνε να μπαίνεις σε ταξί, τον άκουσα να λέει, «Άκου εκεί ποιος φταίει και ποιος φταίει! Αφού αυτοί φταίνε, αυτοί φταίνε, αυτοί…». Κι η φωνή του έσβησε στην επόμενη κούρσα σα λυγμός.\nΠαλιά στα μπαλκόνια έβλεπες γεράνια, μπουκαμβίλιες, γιασεμιά, βασιλικούς. Έβλεπες μια γυναίκα να θυμιατίζει στο σούρουπο. Έβλεπες έναν συνταξιούχο να ρουφάει μερακλίδικα τον καφέ του και να διαβάζει αργά την εφημερίδα. Έβλεπες έναν πιτσιρικά να τρώει καρπούζι φτύνοντας τους σπόρους σαν οπλοπολυβόλο. Έβλεπες μια μονίμως ανικανοποίητη γάτα να τρίβεται στα κάγκελα. Έβλεπες μια νοικοκυρά να απλώνει με επιμέλεια τη μπουγάδα της. Έβλεπες ένα μάστορα να παιδεύεται με τίποτα μερεμέτια τραγουδώντας με κέφι, Η ζωή εδώ τελειώνει, σβήνει το καντήλι μου.\nΤώρα στα μπαλκόνια βλέπεις μόνο άδεια βλέμματα που κοιτάζουν το ηλιοβασίλεμα της ζωής.\nΣυναντώ δυο παλιούς φίλους. Το Δημοσθένη Κ. και τον Λάκη Χ. που τον φωνάζαμε γιεγιέ. Τυχαία η συνάντηση. Στο σταθμό Πανεπιστήμιο του μετρό. Κάνουμε στην άκρη για να μην μας παρασύρουν τα κύματα των επιβατών, μη μας τσαλαπατήσει η βιασύνη της καθημερινότητας. «Πώς τα βλέπεις τα πράγματα;» ρωτάει ο Δημοσθένης. «Φασκελοκουκούλωστα» απαντάω. «Κι ούτε μια αχτίδα φως…», λέει ο Λάκης και ψάχνει στις τσέπες του για τις καραμέλες γιατί έχει κόψει το κάπνισμα και ζορίζεται. Ο Δημοσθένης τρίβει το μάγουλο, μονολογεί. «Θυμάμαι όταν ήμασταν εμείς φοιτητές, είχε υπόσταση η φοιτητική ταυτότητα. Δε μπορούσες να ισχυριστείς δεν είδα, δεν ξέρω, δεν κατάλαβα. Ήσουν υποχρεωμένος να αρθείς στο ύψος των περιστάσεων. Βράζανε οι φοιτητικοί σύλλογοι. 1970, χούντα. Και στην πρώτη ευκαιρία να το Πολυτεχνείο. Τώρα η φοιτητική ταυτότητα δε σημαίνει τίποτα». «Συμβαίνει τίποτα!», ρωτάει βλοσυρά ο υπάλληλος της Ασφάλειας που πλησίασε δίχως να τον καταλάβουμε. «Τι να συμβαίνει;», απορούμε. Μας κοιτάζει με άγριες διαθέσεις. Θέλει να ξεσπάσει τη μαύρη μοίρα του κάπου. Θέλει να τα βάλει με κάποιους. Το βάζουμε στο πόδια. Μας παρασύρουν τα κύματα των επιβατών, μας τσαλαπατάει η βιασύνη της καθημερινότητας.\nΑργά τη νύχτα παρακολουθούσα μια εκπομπή στην τηλεόραση, το θέμα της ήταν ο έρωτας. Με πήρε ο ύπνος στον καναπέ. Στο όνειρό μου είδα τον νόμο της παγκόσμιας έλξης σε άθλια κατάσταση να αναστενάζει - όσο να είναι απόρησα. «Τι τρέχει;» ρώτησα. «Δεν πάει άλλο, χρεοκόπησα! Με το ζόρι τα φέρνω βόλτα» μου απάντησε. «Τι πάει να πει χρεοκόπησες! Εσύ είσαι ο νόμος της παγκόσμιας έλξης, εσύ κρατάς την ισορροπία στο σύμπαν» είπα κι από το υποσυνείδητό μου ακουγόταν το τραγούδι της ερήμου. «Μέχρι τώρα, τώρα όμως πάει ο μαγνητισμός, χάθηκε η δύναμη». «Πώς πάει ο μαγνητισμός;». «Ε, αφού δεν υπάρχει έρωτας πια…». Και πάνω εκεί ξύπνησα, ήταν και άβολος ο καναπές, η εκπομπή στην τηλεόραση δεν είχε τελειώσει ακόμη, τηλεφωνούσε ένας θεατής για να πει ότι είναι ερωτευμένος με τον εαυτό του και να ρωτήσει τους επαΐοντες, «Κατά τη γνώμη σας είναι αυτό επιλήψιμο;»\n«Σημεία των καιρών», σχολίασε κάποιος κι εγώ έκλεισα την τηλεόραση και κατέβασα από τη βιβλιοθήκη την Ασκητική ώστε να είμαι στο πνεύμα των καιρών.\nΗ κάθε γενιά κουβαλάει τα δικά της μυαλά. Η δικιά μου ήταν κάπως φευγάτη. Θες η δεκαετία του εξήντα, κάτι το ροκ, κάτι οι χίπις, κάτι η σεξουαλική απελευθέρωση, δε ξέρω κι εγώ τι άλλο, τέλος πάντων υπήρχε μια γενική διάθεση για ταξίδια και κάπως να το πούμε έτσι για αληταριό, μια κιθάρα, φτηνά γιαθ χόστελς, οτοστόπ. Έτυχε να έχουμε ένα φίλο, άλλα μυαλά κουβαλούσε αυτός, μετρημένος άνθρωπος και φιλότιμος, δεν ήθελε να επιβαρύνει τους δικούς του, έπιασε δουλειά σε μεγάλη εταιρία. Συνεπής άνθρωπος, δεν κολλούσε μύγα στο σπαθί του, του έβγαινε το λάδι στη δουλειά, τον καμαρώνανε οι μανάδες μας, «Έτσι προκόβει ο άνθρωπος, αυτός μια μέρα θα έχει τη σύνταξή του, θα πάρει κι ένα γερό εφάπαξ και θα απολαμβάνει τους καρπούς του μόχθου του. Ενώ εσείς…» Και κουνούσαν τα κεφάλια τους με το γνωστό ύφος που προοιώνιζε μεγάλα δεινά.\nΚαι περάσανε τα χρόνια όπως περάσανε και φτάσαμε στο μάτι του κυκλώνα κι όποτε συναντιόμαστε, ο φίλος μας αναστενάζει και δίνει δυο φάσκελα στον εαυτό του - περικοπή η σύνταξη, περικοπή και το εφάπαξ και σταματημό δεν έχει. «Ποιος θα μου δώσει πίσω τα ένσημα, τα χρόνια της ζωής μου;» είναι έτοιμος να κλαφτεί, αλλά το καταπίνει γιατί είναι άνθρωπος περήφανος, το μόνο που του έχει μείνει. «Δε βαριέσαι, όλοι στο ίδιο καζάνι βράζουμε». «Ναι, αλλά εσείς έχετε πράγματα να θυμόσαστε. Εγώ τι έχω; Τα ξυνισμένα μούτρα του προϊσταμένου μου, τις υπερωρίες, το ξύπνημα αξημέρωτα, την εκμετάλλευση και να με δουλεύουν κι από πάνω».\nΚι εκεί σταματάει η κουβέντα γιατί πάντα βρίσκεται κάποιος να δυναμώσει τη μουσική.\nΟι δρόμοι είναι πλέον κλειστοί, απαγορευμένοι. Εννοώ για όσους περπατάνε -αν υπάρχουν ακόμη άνθρωποι που περπατάνε. Οι δρόμοι έχουν γίνει επικίνδυνοι. Όχι μόνο λόγω των αδέσποτων σκυλιών, αγέλες που λυμαίνονται τις πλατείες, αλλά κι από τις συμμορίες. Πιτσιρικάδες με μια ακατέργαστη οργή στα μάτια. Έτοιμοι να δείρουν και να δαρθούν, μια τυφλή βία. Θέλω να πω ότι δεν έχουν στόχο να κλέψουν, απλώς να εκτονωθούν επειδή τους τσάντισε η φαλάκρα σου. Με το που βραδιάζει οι δρόμοι είναι κλειστοί, απαγορευμένοι. Και το μόνο που απομένει είναι η τηλεόραση και πολύ ανησυχώ ότι με μια ανοιχτή τηλεόραση θα μας θάψουν.\nΒρισκόμουν στο πλοίο. Λυσσομανούσε ο αέρας στο κατάστρωμα, όλοι περπατούσαμε σα μεθυσμένοι, εδώ πατούσαμε, εκεί βρισκόμασταν. Ένας τύπος γύρω στα πενήντα με αδρά χαρακτηριστικά της βιοπάλης, τα φρύδια του σωστά κεραμίδια και γουρονότριχες στα αυτιά στεκόταν εδώ και ώρα μπροστά στον πολιτικό χάρτη της Ελλάδας και τον κοιτούσε με εμβρίθεια. Την ώρα που προσπερνούσα, όπως προσπερνούσα, με ρώτησε. «Πού βρίσκεται αυτή η χώρα που λέγεται Ελλάδα!». Δε μου αρέσουν οι κουβέντες με αγνώστους και κούνησα με περίσκεψη το κεφάλι μου, έκανα να απομακρυνθώ. «Και πού είναι οι Έλληνες;», ξανάπε και κρατούσε την Ελλάδα αγκαλιά σαν ένα σπασμένο ποτήρι και χυμένο το αθάνατο κρασί του εικοσιένα. Κι ύστερα τραγούδησε τη Νεραντζούλα με τη μουσική του εθνικού ύμνου και τότε κατάλαβα ότι ήταν μεθυσμένος.\nΟι πολυεθνικές επιβάλλουν την πολιτική, επιβάλλουν την τέχνη, επιβάλλουν τη γλώσσα, επιβάλλουν τα όνειρα. Οι πολυεθνικές ευγενέστατες πάντα, μια ύποπτη ευγένεια δημίου πριν εκτελέσει τα καθήκοντά του. Οι πολυεθνικές ατσαλάκωτες μέσα στις αριθμητικές πράξεις των συμφερόντων τους - όλες τους οι κινήσεις μεταφράζονται σε κέρδος επί τοις εκατό. Δύο τοις εκατό, τριάντα τοις εκατό, εβδομήντα τοις εκατό, ενενήντα εννιά τοις εκατό. Κρύο πράγμα οι αριθμοί. Κι εμείς μουρμουρίζουμε μια καλημέρα για το πρωί κάτι σαν «Τρεχάτε ποδαράκια μου» και μια καληνύχτα για το βράδυ κάτι σαν «Σώσον Κύριε τον λαόν Σου» κι αποστηθίζουμε τις τιμές του σούπερ μάρκετ, 0,99, 8.99, 19,99. Όλα με την ίδια κατάληξη, 99. Κρύο πράγμα οι αριθμοί, μα πιο απελπιστικό είναι εκείνη η γυναίκα η μισοχωμένη στον κάδο σκουπιδιών να ψάχνει για φαγώσιμα.\nΟ ταχυδρόμος δεν είναι πια ο ταχυδρόμος που ξέραμε. Είναι η Σαλαμινία. Τίποτα καλό δεν κουβαλάει στη βαρυφορτωμένη σάκα του. Μόνο επίσημα έγγραφα με τυποποιημένη διατύπωση, σφραγίδες και υπογραφές δυσανάγνωστες, οφείλεις να πληρώσεις, οφείλεις να πληρώσεις, οφείλεις να πληρώσεις. Απόγνωση σε πιάνει, έτσι σου έρχεται να πνίξεις το έγγραφο σαν κοτόπουλο. «Μη με κοιτάς έτσι, τη δουλειά μου κάνω», απολογείται ο ταχυδρόμος. Κι εσύ απομένεις παγωμένος και μόνος να στηρίζεσαι στον παραστάτη της εξώπορτας σαν τους μελλοθάνατους.\nΓια τον πόλεμο της πατάτας που λένε, δεν έχω ενημερωθεί επαρκώς, δεν το ξέρω το θέμα, οπότε δεν έχω κι άποψη. Είδα όμως μια εικόνα στην τηλεόραση, μια αβέβαιη εικόνα καθώς προσπερνούσα το προπατζίδικο Το Τυχερό. Ένας ηλικιωμένος πλην καλοστεκούμενος άντρας είχε ένα σακί πατάτες στους ώμους κι έτρεχε. Ένας άντρας με ένα σακί πατάτες στους ώμους που έτρεχε. Που μας καταντήσανε!\nΜια βαθιά αίσθηση εθνικής καταστροφής σαν τότε με την Μικρασία ή με τη Γερμανική κατοχή. Με τι κέφι να δουλέψει κανείς. Αφού όλα μάταια είναι, στο κενό πέφτουν οι προσπάθειες. Η κατάθλιψη στενεύει τις ώρες μας, τα λόγια, τις κινήσεις. Και μουδιασμένοι ανασαίνουμε παγιδευμένοι στα τέσσερα ντουβάρια, σε απλήρωτα ωράρια και σε τσατ ρουμς, αδρανείς βγάζοντας μπουρμπουλήθρες. Φυλακισμένοι στις κυβερνητικές δηλώσεις.\nΟι δημοσιογράφοι έχουν δουλειά. Παλιά το τόσο το κάνανε τόοοοοοσο, τώρα δεν χρειάζεται να μεγαλοποιήσουν τίποτα. Παίρνουν το ανάλογο ύφος και απαγγέλουν τις καταστροφές, σχολιάζουν τάχα τις κυβερνητικές αποφάσεις, αφήνουν να εννοηθεί ότι δεν γίνεται διαφορετικά, ότι χρειάζονται θυσίες κι ύστερα βάζουν τις κατάλληλες ειδήσεις για να αποπροσανατολίσουν τον κοσμάκη, επίορκοι υπάλληλοι, σου λέει, κομπίνες στα δημόσια ταμεία, εγκληματικότητα, στρέφεται το ενδιαφέρον εκεί, να τι φταίει, τρίβουν τα χέρια τους οι δημοσιογράφοι, άξιος ο μισθός τους και μόνο όταν βρουν τα σκούρα αποκαλύπτουν την αλήθεια νέτα σκέτα, μόνο που τότε δεν τους ακούει κανείς. Οι δημοσιογράφοι έχουν δουλειά στήνοντας το πολιτικό σκηνικό, αφήνοντας τις αλήθειες να αργοπεθαίνουν ανάμεσα στις διαφημίσεις και την τοποθέτηση προϊόντων.\nΛες κι έγινε κατολίσθηση και αντί για κατσάβραχα πέφτουν παγωμένες λέξεις στα στεγανά των μυαλών μας ραγίζοντας τη σκέψη μας. Καθόσον, σου λέει, οι αγορές κινήθηκαν πτωτικά, και το χρηματιστήριο έκλεισε στις τόσες μονάδες, και τα σπρεντ κάνανε αυτό και το psi έκανε το άλλο και τα ομόλογα δεν απορροφήθηκαν και το μνημόνιο αναφέρει ρητά ότι, και το ΔΝΤ έχει τις απαιτήσεις του, και τα γκόλντεν μπόις της γκόλντεν σαξ έχουν σχεδιάσει, και το αναπτυξιακό πρόγραμμα δεν απέδωσε. Και βαράει το ντέφι του ο γύφτος χορεύει η αρκούδα με το χαλκά στη μύτη και βαράει το ντέφι και χορεύει η αρκούδα και βαράει το ντέφι χορεύει η αρκούδα. Μα ως πότε θα χορεύει η αρκούδα; Πότε επιτέλους θα καταλάβει ότι δεν έχει τίποτα άλλο να χάσει παρά μόνο το χαλκά στη μύτη; Γιατί κάποτε θα το καταλάβει, είναι σίγουρο!\nΜουντζώνει ο κόσμος από δω, μουντζώνει από κει κι ευθιξία καμία. Αυτοί σα να μη συμβαίνει τίποτα, κυκλοφορούν στα τηλεοπτικά στούντιο και εξηγούν και υπόσχονται, τι είχες Γιάννη τι είχα πάντα. Ευθιξία μηδέν, να βγει ένας βουλευτής και να πει, «Δεν αντέχω άλλο, εμετός μου έρχεται, φεύγω». Τίποτα αυτοί. Εκεί. Στα έδρανα της Βουλής ταμπουρωμένοι. Χειροκροτούν αλλήλους σα να μην τρέχει τίποτα. Βοά ο τόπος από τα σκάνδαλα, αλλά αφού δεν αποδεικνύεται τίποτα, δεν συνέβη τίποτα. Μουντζώνει ο κόσμος από δω, μουντζώνει από κει κι ευθιξία καμία. Σίγουροι ότι στο τέλος θα πείσουν τους ψηφοφόρους, σίγουροι ότι θα συνεχίσουν να χειροκροτούν αλλήλους, σίγουροι στα μεγαλοπρεπή κουστούμια της ατιμωρησίας. Αφού δεν αποδείχτηκε τίποτα, τίποτα δεν έγινε.\nΚαι καλά, πες εμείς τα φάγαμε τα ψωμιά μας, ό,τι ζήσαμε - ζήσαμε. Τα παιδιά; Τι θα γίνει με τα παιδιά; Πώς θα τα βγάλουμε στη ζωή με ένα χαντακωμένο αύριο; Και θα μου πεις, «Και τι να κάνουμε λοιπόν; Πες μας εσύ μια λύση!». Δεν ξέρω, ας βάλει ο καθένας το χέρι στην καρδιά και θα τη βρει τη λύση. Μόνο το χέρι στην καρδιά να βάλουμε και να αφουγκραστούμε τον αληθινό εαυτό μας. Μόνο το χέρι στην καρδιά και τίποτα άλλο, τα υπόλοιπα θα έρθουν από μόνα τους.


Nέο θλιβερό ρεκόρ κρουσμάτων στις ΗΠΑ - TheNewspaper.gr\n-110 min. ago-Τι απαντά ο παράγοντας που κατηγορεί η Σοφία Μπεκατώρου ότι την κακοποίησε\n-91 min. ago-Προθεσμία πήραν οι δύο ανήλικοι για να απολογηθούν\n-72 min. ago-«Δέχτηκα κι εγώ ανήθικη πρόταση»\n-53 min. ago-Σε διαθεσιμότητα ο ειδικός φρουρός που συνελήφθη\n-35 min. ago-Εκκενώθηκε τμήμα του αεροδρομίου της Φρανκφούρτης\n-33 min. ago-Έσπασε η σιωπή\n-31 min. ago-Στο σκοτάδι βυθίστηκαν περιοχές του Βόλου [εικόνα]\n-31 min. ago-Διαδικτυακή σύσκεψη της Ένωσης Γονέων και Κηδεμόνων Λάρισας την Τρίτη\n-27 min. ago-Κανένας εμβολιασμός σήμερα στο Νοσοκομείο Βόλου\n-13 min. ago-Νέα καταγγελία για παρενόχληση – Η Μαρίνα Ψυχογιού περιγράφει όσα έζησε από μέλος της ομοσπονδίας της Ιστιοπλοΐας\nΙσπανία: Σταθερά πρώτοι οι Σοσιαλιστές


Έρχεται το πρώτο μαζικής παραγωγής 3D εκτυπωμένο αυτοκίνητο – MoodRadio\nΈρχεται το πρώτο μαζικής παραγωγής 3D εκτυπωμένο αυτοκίνητο\nΤο πρώτο μαζικής παραγωγής ηλεκτρικό αυτοκίνητο που είναι εκτυπωμένο σε μορφή 3D θα κάνει την εμφάνισή του στην αυτοκινητοβιομηχανία και πρόκειται να φέρει επανάσταση.\nΗ εταιρία ηλεκτροκίνητων οχημάτων XEV με έδρα την Ιταλία, συνεργάστηκε με την εταιρία Polymaker για την εκτύπωση ενός μικροσκοπικού οχήματος που ονομάζεται LSEV και παρουσιάστηκε στο Μουσείο Πολιτισμού Τρισδιάστατης Εκτύπωσης στη Σαγκάη.\nΟ συνιδρυτής και διευθύνων σύμβουλος της Polymaker, Dr. Luo Xiaofan, δήλωσε ότι «το XEV είναι το πρώτο πραγματικό αυτοκίνητο μαζικής παραγωγής τρισδιάστατης εκτύπωσης.\nΤο αυτοκίνητο αξίζει 7.500 δολάρια, ζυγίζει μόλις 445 κιλά και μπορεί να εκτυπωθεί σε διάστημα τριών μόνο ημερών. Ωστόσο δεν πρόκειται για ένα όχημα μεγάλων επιδόσεων, καθώς η μέγιστη ταχύτητά του μπορεί να φτάσει τα 70χλμ/ωρα.\nΜε μια μόνο φόρτιση αντέχει να διανύσει αποστάσεις 150 χλμ. Μπορεί να μην αποτελεί ιδανική επιλογή για μεγάλα ταξίδια, αποτελεί όμως ιδανική λύση για τις μετακινήσεις εντός της πόλης.\nΜε τη σφραγίδα των αυτοκινήτων του μέλλοντος το συγκεκριμένο μοντέλο έχει μειώσει αισθητά τη χρήση πλαστικών εξαρτημάτων από 2.000 σε 57, γεγονός που το καθιστά πολύ ελαφρύτερο από τα παραδοσιακά οχήματα.\nΌλα τα ορατά μέρη του EV είναι εκτυπωμένα, εκτός από τα καθίσματα και τα τζάμια.\nΗ παραγωγή του προβλέπεται να ξεκινήσει το δεύτερο εξάμηνο του 2019.\nΑλλάζει ο νόμος για τα κατοικίδια, υποχρεωτική η στείρωση\nΗ υπόγεια ταβέρνα σε παρατημένο σπίτι στο κέντρο της Αθήνας που αποθεώνεται από όλο τον πλανήτη.\nΓαλλία: Πρόστιμο 750 ευρώ σε όσους κάνουν καμάκι στους δρόμους\nΣοκ στην Ολλανδία: Βρήκαν οικογένεια σε υπόγειο που περίμενε το τέλος του κόσμου


Τα 10 καλύτερα ξενοδοχεία κοντά σε: University of South Carolina Beaufort\nΤα καλύτερα ξενοδοχεία κοντά σε: University of South Carolina Beaufort, Μπόφορτ\n801 Carteret Street, Μπόφορτ, SC 29902\n369 από 600 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: University of South Carolina Beaufort\n0,5 χλμ. από University of South Carolina Beaufort\n0,6 χλμ. από University of South Carolina Beaufort\n1,7 χλμ. από University of South Carolina Beaufort\n2,6 χλμ. από University of South Carolina Beaufort\n2,0 χλμ. από University of South Carolina Beaufort\n4,3 χλμ. από University of South Carolina Beaufort\n3,1 χλμ. από University of South Carolina Beaufort\n2,8 χλμ. από University of South Carolina Beaufort\n3,6 χλμ. από University of South Carolina Beaufort\n3,8 χλμ. από University of South Carolina Beaufort\n4,5 χλμ. από University of South Carolina Beaufort\n5,2 χλμ. από University of South Carolina Beaufort\n5,8 χλμ. από University of South Carolina Beaufort


Kara sevda β' κύκλος επεισόδιο 8 ( Καρά Σεβντά ) -\nKara sevda β’ κύκλος επεισόδιο 8 ( Καρά Σεβντά )\nKara sevda β’ κύκλος επεισόδιο 8 ( Καρά Σεβντά ). Ο 2ος κύκλος της τούρκικης σειράς του Σκάι με πρωταγωνιστές τους Μπουράκ Οζτσιβίτ και Νεσλιχάν Αταγιούλ.\nΣτο προηγούμενο επεισόδιο, Ο πόλεμος μεταξύ Κεμάλ και Εμίρ αγριεύει.Ο Κεμάλ κάνει μια κίνηση που αποσκοπεί στο να τελειώνει μια και καλή με τον αντίπαλο του.Αυτή τη φορά όμως θα βρεθεί μπλεγμένη και η Νιχάν.\nΚαρά Σεβντά (Kara sevda) β’ κύκλος επεισόδιο 8 περίληψη\nΤον Κεμάλ προβληματίζει πολύ το αν θα πρέπει δεχθεί την πρόταση της Νιχάν. Να συνεργαστούν πάνω στην έρευνα για τον θάνατο του Οζάν η όχι; Οι ανησυχίες του αυτές εντείνονται ακόμα περισσότερο όταν ο Εμίρ αναλαμβάνει δράση. Την συνεργασία Κεμάλ και Νιχάν την έχει όμως αντιληφθεί ο Εμίρ και πλέον το ζευγάρι κινδυνεύει θανάσιμα.\nΤο μάθημα που έδωσε ο Κεμάλ στον Εμίρ για την Νιχάν το προηγούμενο βράδυ δεν φέρνει αποτελέσματα. Ο Εμίρ δεν χάνει τον χρόνο του με σκέψεις εκδίκησης που θα του αποσπούσαν την προσοχή από τον στόχο του. Κάθε ενέργεια του τον φέρνει σε ακόμα πλεονεκτικότερη θέση στην μονομαχία του με τους αντιπάλους του. Εν τω μεταξύ το ημερολόγιο της Νιχάν βρίσκεται τώρα στα χέρια της οικογένειας Σόιντερε. Εκεί αποτυπώνεται η αιώνια αγάπη της για τον Κεμάλ . Είναι η απόδειξη του παντοτινού δεσμού των δυο νέων.Για τον Κεμάλ θα γίνει επίσης η λεπτή γραμμή μεταξύ ζωής και θανάτου. Όταν η Νιχάν θα καταλάβει την εξαφάνιση του ημερολογίου της. Θα βάλει στην ζυγαριά τον φόβο της για την ζωή της κόρης της και την αγάπη της για τον Κεμάλ.\nΟι έρευνα της Νιχάν και του Κεμάλ εστιάζεται στο γεγονός πως ο Οζάν δολοφονήθηκε. Ο Κεμάλ θα δει πως οι ενέργειες τους φέρνουν την Νιχάν ολοένα και πιο κοντά στην Ζεινέπ. Θα αντιληφθεί επίσης πως η Νιχάν πηγαίνει να πέσει αβοήθητη στο στόμα του λύκου. Ο Εμίρ έχει γίνει η σκιά των δυο νέων και παρακολουθεί άγρυπνα την κάθε τους κίνηση.Ο Κεμάλ αντιλαμβάνεται πως τόσο αυτός όσο και η Νιχάν θα πρέπει στο εξής να βρίσκονται διαρκώς σε επιφυλακή. Θα πρέπει να προσέχουν το κάθε τους βήμα.\nΟ Κεμάλ θα διαπιστώσει με τον πιο επώδυνο τρόπο το μέχρι που είναι διατεθειμένος να φτάσει ο Εμίρ για να τον σταματήσει. Στον πόλεμο των δυο ανδρών έχει τώρα μπλεχτεί και η ίδια η οικογένεια του. Η αποφασιστικότητα του Κεμάλ δεν θα καμφθεί όμως από σκέψεις για τυχόν συνέπειες.Ένα καινούργιο στοιχείο για την δολοφονία του Οζάν θα έρθει τελείως αναπάντεχα στην επιφάνεια. Θα αποτελέσει την αρχή για την τελική λύση του μυστηρίου.Τα λυσσαλέα χτυπήματα του Εμίρ για να το αποτρέψει ανταποδίδονται από τον Κεμάλ. Θα αποτελέσουν το μεγαλύτερο πλήγμα για την οικογένεια Κοζκούογλου\n8 λέξεις επεισόδια 151-152-153-154 Skai


ΕΛΛΕΙΨΗ ΣΙΔΗΡΟΥ: ΠΩΣ ΤΟ ΚΑΤΑΛΑΒΑΙΝΟΥΜΕ – ΤΑ ΣΥΜΠΤΩΜΑΤΑ\nΠΑΝΩ ΣΤΗΝ ΩΡΑΟΛΑ ΟΣΑ ΠΡΕΠΕΙ ΝΑ ΞΕΡΟΥΜΕ ΓΙΑ ΤΟ ΝΕΟ ΕΜΒΟΛΙΟ ΚΑΤΑ ΤΗΣ ΜΗΝΙΓΓΙΤΙΔΑΣΑισιοδοξία επικρατεί στην επιστημονική κοινότητα για πλήρη...Περισσότερα »ΕΘΙΣΤΙΚΟΣ Ο ΗΛΙΟΣ ΛΕΝΕ ΟΙ ΕΠΙΣΤΗΜΟΝΕΣΜία νέα αμερικανική επιστημονική έρευνα, η οποία έγινε σε...Περισσότερα »ΣΗΜΑΝΤΙΚΟ ΛΑΘΟΣ ΠΟΥ ΑΦΟΡΑ ΣΤΗΝ ΠΡΟΣΛΗΨΗ ΠΡΩΤΕΪΝΗΣ – ΑΥΞΗΣΗ ΜΥΙΚΗΣ ΜΑΖΑΣΔεν είναι λίγοι εκείνοι που προκειμένου να αυξήσουν ή να διατηρήσουν...Περισσότερα »ΠΑΡΑΤΕΙΝΟΝΤΑΙ ΟΙ ΣΥΜΒΑΣΕΙΣ ΤΩΝ ΓΙΑΤΡΩΝ ΜΕ ΤΟΝ ΕΟΠΥΥ! ΟΛΗ Η ΡΥΘΜΙΣΗΤην τελευταία στιγμή δίνεται για άλλη μια φορά λύση από την διοίκηση...Περισσότερα »ΕΡΩΤΗΜΑΤΙΚΑ ΠΡΟΚΑΛΕΙ Η ΣΤΑΣΙΜΟΤΗΤΑ ΣΤΗΝ ΥΠΟΘΕΣΗ ΤΗΣ ΥΠΕΡΜΕΤΡΗΣ ΧΡΗΣΗΣΧρήση πληθώρας αιμοστατικών και αντισυμφυτικών υλικών σε καισαρικές...Περισσότερα »\tΔιατροφή, Ιατρικά Νέα — 11/11/2013 13:00\tΕΛΛΕΙΨΗ ΣΙΔΗΡΟΥ: ΠΩΣ ΤΟ ΚΑΤΑΛΑΒΑΙΝΟΥΜΕ – ΤΑ ΣΥΜΠΤΩΜΑΤΑ Συνήθως η σιδηροπενία δεν δίνει αρκετά συμπτώματα και πολλές φορές δεν διαγνώσκεται καν. Αν όμως, το παιδάκι σας είναι χλωμό, έχει κυανό χρώμα στο λευκό των ματιών, παραπονιέται για κόπωση, ζάλη, αδυναμία και λαχάνιασμα, τότε καλύτερα να επισκεφθείτε έναν παιδίατρο.\nΤα πρόωρα και ελλειποβαρή βρέφη έχουν μεγαλύτερη συχνότητα εκδήλωσης σιδηροπενίας και σιδηροπενικής αναιμίας από ότι τα τελειόμηνα και φυσιολογικού βάρους. Κατά τη διάρκεια μιας φυσιολογικής κύησης το νεογνό αποκτά αποθήκες σιδήρου που συνήθως του αρκούν για τους πρώτους 4 με 6 βρεφικούς μήνες. Στα πρόωρα οι αποθήκες αυτές δεν προλαβαίνουν να ολοκληρωθούν και συνήθως εξαντλούνται τους δύο πρώτους μήνες. Μια από τις συχνές ηλικίες σιδηροπενίας είναι η δεύτερη βρεφική, δηλαδή αυτή ανάμεσα στους 6-12 μήνες. Η βρεφική ηλικία είναι περίοδος ταχείας αύξησης και ο αναπτυσσόμενος οργανισμός έχει μεγαλύτερες ανάγκες σε σίδηρο. Όπως προαναφέρθηκε, μετά τον 6ομήνα τα αποθέματα σιδήρου από την κύηση εξαντλούνται και αν δεν αναπληρωθούν επαρκώς από την τροφή, τότε υπάρχει κίνδυνος σιδηροπενίας. Αυτή είναι συνήθως και η εποχή κατά την οποία διακόπτεται ο θηλασμός, ο οποίος παρέχει στον οργανισμό ποσότητες βιοδιαθέσιμου σιδήρου. Αν ο θηλασμός δεν αντικατασταθεί με ειδικά τροποποιημένο και ενισχυμένο με σίδηρο γάλα 2ης βρεφικής ηλικίας και το βρέφος σιτίζεται με γάλα αγελάδας τότε ο κίνδυνος για σιδηροπενία αυξάνεται.\nΠως θεραπεύεται η σιδηροπενία και η σιδηροπενική αναιμία\nΗ σιδηροπενία η οποία δεν συνοδεύεται από αναιμία μπορεί να αποκατασταθεί με την αλλαγή στις διατροφικές συνήθειες ενός παιδιού. Σε περιπτώσεις σοβαρών συμπτωμάτων, αναιμίας και όταν η σωστή διατροφή δεν επιφέρει τα αναμενόμενα αποτελέσματα, απαραίτητη είναι η θεραπεία με σίδηρο. Τα πολυβιταμινούχα σκευάσματα τα οποία περιέχουν σίδηρο δεν επαρκούν για να αναστρέψουν τη σιδηροπενική αναιμία. Η θεραπεία με σίδηρο είναι επιβεβλημένο να ξεκινά μετά από συνταγή παιδιάτρου και αυτό γιατί η υπερδοσολογία μπορεί να έχει τοξική δράση στον οργανισμό.\nΟ σίδηρος, ανάλογα με την ηλικία και το βάρος του παιδιού, χορηγείται είτε στη μορφή σταγόνων, είτε ως σιρόπι, είτε με τη μορφή κάψουλας. Η καλύτερη απορρόφηση γίνεται με άδειο στομάχι. Για το λόγο αυτό συστήνεται η χορήγηση σε μία ή δύο δόσεις, μισή ώρα πριν τη λήψη του γεύματος. Συχνά όμως προκαλεί στομαχικές διαταραχές και δεν είναι ανεκτός χωρίς τη συνοδεία έστω και λίγης τροφής. Επίσης πολλές φορές μπορεί να χρωματίσει και τα δόντια. Είναι προτιμότερο τότε να χορηγείται μαζί με λίγο χυμό. Σε καμία περίπτωση δεν πρέπει να συγχορηγείται με γάλα, αντιόξινα σκευάσματα και καφεϊνούχα αναψυκτικά γιατί τότε δεν απορροφάται καλά. Η βιταμίνη C βοηθά στην απορρόφηση του σιδήρου και είναι απαραίτητη για την παραγωγή της αιμοσφαιρίνης. Για το λόγο αυτό είναι απαραίτητος ο εμπλουτισμός της διατροφής με τροφές πλούσιες σε βιταμίνη C. Η σιδηροθεραπεία συνεχίζεται ανάλογα με το επίπεδο της έλλειψης για τουλάχιστον τρεις μήνες και συνήθως για 6 με 12 μήνες. Με τον τρόπο αυτό αποκαθίστανται οι αποθήκες σιδήρου. Μετά την αποκατάσταση τα αποθέματα αυτά θα συντηρηθούν με την κατάλληλη διατροφή. Έξι μήνες μετά την διακοπή της θεραπείας το παιδί πρέπει να υποβληθεί ξανά σε εργαστηριακό έλεγχο για να επιβεβαιωθεί ότι δεν υπάρχει υποτροπή της κατάστασης. Η αποκατάσταση των αποθεμάτων σιδήρου στον οργανισμό βελτιώνει την απόδοση σε δοκιμασίες μνήμης, μάθησης και προσοχής καθώς και την απόδοση σε αθλήματα.\nΣτις περισσότερες περιπτώσεις η σιδηροπενική αναιμία μπορεί να προληφθεί αν ακολουθηθούν οι παρακάτω οδηγίες:\nΌπως προαναφέρθηκε το μητρικό γάλα είναι η καλύτερη πηγή βιοδιαθέσιμου σιδήρου και αυτό γιατί ο σίδηρος του μητρικού γάλατος απορροφάται τρεις φορές καλύτερα από οποιαδήποτε άλλη μορφή σιδήρου. Τα βρέφη στους πρώτους 6 μήνες της ζωής είναι καλό να θηλάζουν αποκλειστικά. Όταν αυτό δεν είναι εφικτό το βρέφος πρέπει να λαμβάνει ένα τροποποιημένο γάλα πρώτης βρεφικής ηλικίας ενισχυμένο με σίδηρο.\nΜετά τους 6 πρώτους μήνες της ζωής καλό είναι να συνεχισθεί ο θηλασμός. Σε αντίθετη περίπτωση το γάλα δεύτερης βρεφικής ηλικίας πρέπει να είναι ενισχυμένο με σίδηρο. Μετά τον 6 μήνα η διατροφή του βρέφους πρέπει να εμπλουτισθεί με στερεή τροφή πλούσια σε σίδηρο όπως το κρέας και οι κρέμες δημητριακών με προσθήκη σιδήρου.\nΓια τους λόγους που αναφέρθηκαν παραπάνω, τα νήπια κάτω τον 2 ετών δεν πρέπει να λαμβάνουν περισσότερα από τρία ποτήρια γάλατος αγελάδας την ημέρα.\nΣτα παιδιά, καλές πηγές σιδήρου αποτελούν οι παρακάτω τροφές: το συκώτι, το κόκκινο κρέας, το κοτόπουλο, τα ψάρια, ο κρόκος των αυγών, τα όσπρια και ειδικά οι φακές, η βρώμη, το ψωμί ολικής αλέσεως, το σπανάκι, τα βερίκοκα, τα δαμάσκηνα και οι σταφίδες. Ο σίδηρος που είναι καλύτερα απορροφήσιμος περιέχεται στο μητρικό γάλα, το συκώτι, το κρέας και τον κρόκο του αυγού. Ο σίδηρος που περιέχεται στα ενισχυμένα δημητριακά δεν απορροφάται εύκολα. Παρά ταύτα η περιεκτικότητα τους είναι αρκετά μεγάλη ώστε να αποτελούν πολύ καλή πηγή σιδήρου τόσο για τα βρέφη όσο και για τα παιδιά. Η λήψη τροφών με βιταμίνη C ταυτόχρονα με σιδηρούχες τροφές μπορεί να βοηθήσει στην καλύτερη απορρόφηση του σιδήρου.\nΠαιδιά που δεν τρώνε επαρκώς είναι καλό να λαμβάνουν ένα πολυβιταμινούχο σκεύασμα για να καλύψουν τις αυξημένες ανάγκες τους.\nΔιαβάστε επίσης:ΤΟ ΠΟΛΥ ΓΑΛΑ ΒΛΑΠΤΕΙ Τα νήπια πρέπει να καταναλώνουν μόνο 2 φλυτζάνια γάλα τη...\nΗ ΕΛΛΕΙΨΗ ΙΩΔΙΟΥ ΣΤΗ ΔΙΑΤΡΟΦΗ ΤΗΣ ΕΓΚΥΟΥ ΜΠΟΡΕΙ ΝΑ ΜΕΙΩΣΕΙ ΤΗ ΝΟΗΜΟΣΥΝΗ ΤΟΥ ΠΑΙΔΙΟΥ Οι έγκυες γυναίκες πρέπει να φροντίζουν να προσλαμβάνουν στον οργανισμό...\nΠΟΙΑ ΕΙΝΑΙ ΤΑ ΣΥΜΠΤΩΜΑΤΑ ΤΗΣ ΩΤΙΤΙΔΑΣ Το παιδί σας μπορεί να παρουσιάσει πολλά συμπτώματα κατά τη...\nΚΑΙ Η ΝΗΣΤΕΙΑ ΘΕΛΕΙ ΜΕΤΡΟ ΚΑΙ ΠΡΟΣΟΧΗ! Η νηστεία είναι ωφέλιμη αν είναι κοντά στα πρότυπα της...\nΗ ΟΔΟΝΤΟΦΥΙΑ ΣΤΑ ΒΡΕΦΗ- ΣΥΜΠΤΩΜΑΤΑ ΚΑΙ ΑΝΤΙΜΕΤΩΠΙΣΗ Η οδοντοφυΐα, δηλαδή η διαδικασία της ανατολής των δοντιών είναι...


Βάλτο στα Πόδια: Πώς να Επιλέξεις τις Κατάλληλες Αθλητικές Κάλτσες - Men Of Style\nΑν ασχολείσαι με το τρέξιμο θα ξέρεις ήδη την σημασία που έχουν οι κάλτσες. Για παράδειγμα, άλλες είναι κατάλληλες για μεγάλες αποστάσεις, άλλες για τα μονοπάτια και άλλες είναι φτιαγμένες για να στεγνώνουν γρήγορα.\nΜέχρι πριν από μερικά χρόνια οι δρομείς φορούσαν απλά ένα ζευγάρι βαμβακερές κάλτσες. Στις μέρες μας η τεχνολογία των υλικών έχει εξελιχθεί απίστευτα και οι αθλητικές κάλτσες παράγονται από πιο εξωτικά υλικά, με καταπληκτικές και χρήσιμες ιδιότητες.\nΤα σημαντικότερα χαρακτηριστικά που πρέπει να διαθέτουν οι κάλτσες σου είναι να διώχνουν την υγρασία, να είναι άνετες και να προστατεύουν τα πόδια.\nΜπορεί να σου φανεί υπερβολή, αλλά οι σωστές κάλτσες είναι εξίσου σημαντικές με τα παπούτσια που θα αγοράσεις για το τρέξιμο.\nΈνα καλό ζευγάρι κάλτσες θα σε βοηθήσουν να απολαύσεις ακόμη περισσότερο τις προπονήσεις σου.\nΚάθε δρασκελισμός που κάνεις τρίβει το πόδι σου μέσα στο παπούτσι μπροστά και πίσω. Αυτή η τριβή, μπορεί να δημιουργήσει φουσκάλες. Με καλές κάλτσες θα γλιτώσεις από αυτό το πρόβλημα.\nΑκόμη η υγρασία είναι ένας εχθρός των ποδιών σου. Οι καλές κάλτσες απορροφούν και απομακρύνουν την υγρασία και τον ιδρώτα, κάτι πολύ χρήσιμο ιδιαίτερα αν τρέχεις μεγάλες αποστάσεις.\nΕκτός αυτού, η υγρασία μπορεί να συμβάλλει στην ανάπτυξη βακτηρίων, που μπορεί να προκαλέσουν μολύνσεις και κακοσμία.\nΑν ο διαθέσιμος χρόνος σου είναι περιορισμένος, μπορείς να κάνεις γυμναστική στο σπίτι, όπως μπορείς να δεις στο παρακάτω επεισόδιο του Apla+Andrika.\nΌταν πρόκειται να αγοράσεις κάλτσες έχεις αμέτρητες επιλογές χαρακτηριστικών για να διαλέξεις. Παρακάτω θα δούμε ποιες είναι αυτές και ποια είναι τα πλεονεκτήματα και τα μειονεκτήματα τους.\nΑν ρίξεις μια ματιά σε έναν κατάλογο, θα δεις ότι υπάρχουν πολλά διαφορετικά πάχη.\nΟι πολύ λεπτές δεν έχουν κάποια έξτρα επίστρωση προστατευτικού υλικού και είναι, όπως υποδεικνύει το όνομα τους, όσο το δυνατόν πιο λεπτές.\nΕίναι ιδανικές αν τρέχεις σε υψηλές θερμοκρασίες το καλοκαίρι και θέλεις τα πόδια σου να αναπνέουν και να μην παγιδεύεται ζέστη.\nΑυτό που πρέπει να προσέξεις είναι το γεγονός ότι ίσως δεν σου κάθονται καλά τα παπούτσια, τα οποία συνήθως φοράς με πιο χοντρές.\nΑυτό είναι το πιο συνηθισμένο πάχος και είναι ο καλύτερος για τις περισσότερες περιπτώσεις.\nΣυνήθως είναι κατασκευασμένες από λεπτές ίνες που αναπνέουν, μαζί με ενίσχυση στο πέλμα και στην πάνω πλευρά για περισσότερη άνεση και αντοχή.\nΑυτές οι κάλτσες έχουν λίγο μεγαλύτερο πάχος καθόλο το μήκος τους, αλλά είναι πιο ζεστές, γι αυτό είναι καλύτερες για πιο δροσερές περιόδους του χρόνου.\nΚάποιοι τις προτιμούν επειδή παρέχουν μεγαλύτερη προστασία από την τριβή και έχουν μεγαλύτερη αντοχή.\nΟι πιο χοντρές κάλτσες συνήθως είναι και πιο μακριές σε μήκος και είναι για πολύ κρύα κλίματα και θα λέγαμε ότι δεν είναι κατάλληλες για τρέξιμο, αλλά περισσότερο για πεζοπορίες, σκι και άλλες δραστηριότητες σε χειμερινό περιβάλλον.\nΌταν αγοράζεις καινούριες κάλτσες είναι σημαντικό να τις δοκιμάσεις στα παπούτσια που ήδη διαθέτεις για να εξασφαλίσεις την σωστή εφαρμογή τους. Ένα σφιχτό παπούτσι, μπορεί να είναι κατάλληλο για λεπτές κάλτσες, αλλά να σε πιέζει πολύ με ένα ζευγάρι χοντρές κάλτσες και το ανάποδο.\nΟι κάλτσες πλέον κατασκευάζονται από πληθώρα υλικών με διαφορετικές ιδιότητες. Οι καλές κάλτσες συνήθως είναι φτιαγμένες από συνδυασμό των υλικών που θα δούμε παρακάτω.\nΤο πιο συνηθισμένο υλικό είναι ο πολυεστέρας, ο οποίος κατασκευάζεται από έλαια τα οποία στερεοποιούνται και πλέκονται σε ίνες.\nΟ πολυεστέρας είναι υδρόφοβος, που σημαίνει ότι δεν απορροφά νερό και άρα παρουσιάζει καλό έλεγχο της υγρασίας.\nΤο πρόβλημα είναι ότι παρουσιάζει χαμηλότερη αντοχή σε σχέση με άλλα υλικά, όπως το nylon, και για αυτό τον λόγο χρησιμοποιείται συνδυαστικά.\nΤο nylon είναι και αυτό ένα συνθετικό υλικό με εξαιρετική αντοχή και συνδυάζεται με τον πολυεστέρα για να προσθέσει αντοχή και ελαστικότητα στις κάλτσες, στα σημεία όπου απαιτείται.\nΕπειδή, το nylon απορροφά την υγρασία, χρησιμοποιείται σε χαμηλά ποσοστά.\nΤο spandex είναι ελαστικές ίνες, οι οποίες χρησιμοποιούνται σε χαμηλά ποσοστά στις αθλητικές κάλτσες για να τις βοηθούν να αγκαλιάζουν το πόδι.\nΤο μειονέκτημα αυτών των ινών είναι ότι ξηραίνονται εύκολα και έχουν την τάση να σπάνε.\nΑυτός είναι και ο λόγος για τον οποίο ρούχα φτιαγμένα από spandex, όπως οι κάλτσες συμπίεσης, καταστρέφονται πιο γρήγορα.\n– Μαλλί Merino\nΤο μαλλί Merino προέρχεται από το ομώνυμο είδος πρόβατου, και είναι πολύ μαλακό και άνετο για το δέρμα σε σχέση με το τυπικό μαλλί.\nΚάποιες χρησιμοποιούν μαλλί Merino αντί για πολυεστέρα.\nΤο Merino πλεονεκτεί έναντι του πολυεστέρα, καθώς απομακρύνει την υγρασία και είναι διαπνέον, κατάλληλο τόσο για ζεστές όσο και για κρύες ημέρες. Ακόμη πολλοί το προτιμούν επειδή είναι φυσικό προϊόν.\nΤα μειονεκτήματα του Merino είναι η μικρότερη αντοχή του σε σχέση με τα συνθετικά υλικά και η αρκετά υψηλότερη τιμή του.\nΟι ίνες olefin είναι συνθετικές με πολύ καλές μονωτικές ιδιότητες και χαμηλό βάρος. Επίσης είναι γνωστές για τις αδιάβροχες ιδιότητες τους, χαρακτηριστικό πολύ χρήσιμο για τις αθλητικές κάλτσες.\nΗ ενίσχυση στις αθλητικές κάλτσες παίζει σημαντικό ρόλο, καθώς παρέχει ένα όριο μεταξύ ποδιού και παπουτσιού και μειώνει τις τριβές στα ευαίσθητα σημεία του ποδιού.\nΕπιπλέον, η ενίσχυση αυξάνει το πάχος της κάλτσας και γεμίζει τον κενό χώρο μεταξύ ποδιού και παπουτσιού, ώστε αυτό να “κάθεται” καλύτερα.\nΟι περισσότερες αθλητικές έχουν κάποιου είδους ενίσχυση τουλάχιστον στα πιο κρίσιμα σημεία, όπου παρατηρείται και η μεγαλύτερη φθορά (στο πέλμα, στον Αχίλλειο τένοντα και στα δάχτυλα.\nΤσέκαρε το παρακάτω βίντεο, για να μάθεις κάποια στιλιστικά λάθη που θα ήταν καλό να αποφεύγεις, όταν πηγαίνεις στο γυμναστήριο.\nΟι αθλητικές κάλτσες κυκλοφορούν σε ποικιλία μηκών.\n– Τελείως Χαμηλές\nΟι τελείως χαμηλές δεν φαίνονται καθόλου, είναι δηλαδή χαμηλότερα από τον αστράγαλο.\nΜερικές από αυτές προεξέχουν ελαφρώς πίσω από τον αστράγαλο, ώστε να μην γλυστρούν.\nΑυτό το είδος είναι το δημοφιλέστερο μεταξύ των δρομέων και είναι σίγουρα η πιο δροσερή επιλογή, επίσης αν τρέχεις πολλές ώρες, με τέτοιες κάλτσες δεν θα έχεις γραμμή μαυρίσματος, καθώς το πόδια θα μαυρίζει ομοιόμορφα.\nΒέβαια, αν προτιμάς το τρέξιμο σε μονοπάτια, είναι καλύτερο να προτιμήσεις πιο ψηλές, για να προστατεύεις τα πόδια και να μην επιτρέπεις στο χώμα να μπαίνει στα πόδια σου.\n– Μετρίου Ύψους\nΑυτές οι κάλτσες φτάνουν λίγο πάνω από τον αστράγαλο.\nΕίναι πιο πρακτικές για όσους τρέχουν σε μονοπάτι, καθώς προστατεύουν το πόδι από κοψίματα από κλαδιά που μπορεί να υπάρχουν χαμηλά.\nΕπίσης, είναι πιο ζεστές από τις τελείως χαμηλές, και αν τρέχεις στον ήλιο σίγουρα θα σου αφήσουν ίχνος.\n– Μέχρι το Γόνατο\nΟι κάλτσες μέχρι το γόαντο, σαν αυτές που φοράνε οι ποδοσφαιριστές έχουν γίνει πολύ δημοφιλείς και στους δρομείς τελευταία.\nΟι κάλτσες συμπίεσης, που αγκαλιάζουν όλη την γάμπα, υποτίθεται ότι βελτιώνουν την ροή του αίματος και ξεκουράζουν τους μύες των ποδιών, κάτι που τις καθιστά κατάλληλες για τρέξιμο μεγάλων αποστάσεων.\nΜπορείς να βρεις ακόμη ενδιάμεσου μήκους, τις οποίες συνήθως φορούν οι αθλητές ποδηλασίας.\n#5. Ειδικά Χαρακτηριστικά\nΚάποιες κάλτσες έχουν μερικά ενδιαφέροντα ειδικά χαρακτηριστικά, όπως η ανατομική εφαρμογή ή οι κάλτσες toe.\nΗ ανατομικές είναι διαφορετικές για κάθε πόδι, δεξί ή αριστερό, κάτι που βελτιώνει την εφαρμογή τους και την υποστήριξη του ποδιού.\nΟι κάλτσες toe εφαρμόζουν χωριστά σε κάθε δάχτυλο του ποδιού. Έτσι μειώνεται η τριβή και η υγρασία μεταξύ των δαχτύλων του ποδιού. Είναι κάπως δύσκολο να φορεθούν, αλλά είναι εξαιρετικές για δρομείς μεγάλων αποστάσεων.\nΌταν πας να αγοράσεις κάλτσες, τσέκαρε πρώτα το μέγεθος. Μερικοί κατασκευαστές έχουν μεγάλη ποικιλία μεγεθών, τα οποία διαφέρουν μεταξύ τους. Έτσι, όπως και στα παπούτσια, το ίδιο μέγεθος από έναν κατασκευαστή, μπορεί να μην σου κάνει σε κάλτσες άλλης μάρκας.\nΤι Κάνεις Όταν Φοβάσαι να Φλερτάρεις την Γυναίκα που σου Αρέσει\nΑν ενδιαφέρεσαι να βελτιώσεις τις στυλιστικές σου επιλογές και δεν ξέρεις πώς, κάνε κλικ εδώ.\nTAGS: αθλητικές αναβαθμίσεις βελτιώσεις επιλέξεις κάλτσες κατάλληλες πόδια στυλ\n9 Αρώματα για την Άνοιξη που Πρέπει να Δοκιμάσεις


Μέρκελ: «Λάθος» η δήλωση Τραμπ περί «ολοκληρωτικής καταστροφής» της Β. Κορέας | Η ΚΑΘΗΜΕΡΙΝΗ\n20.09.2017 • 19:15\nΗ Γερμανίδα καγκελάριος Ανγκελα Μέρκελ καταδίκασε σήμερα την απειλή για «ολοκληρωτική καταστροφή» της Βόρειας Κορέας που εξέφρασε χθες ο Αμερικανός Προέδρος Ντόναλντ Τραμπ στο πλαίσιο της γενικής συνέλευσης του ΟΗΕ.\nΗ Μέρκελ υπογράμμισε τη διαφωνία της με την στάση των ΗΠΑ έναντι της Βόρειας Κορέας και τόνισε ότι οι κυρώσεις και η διπλωματία είναι ο μόνος δρόμος να φέρει κανείς την Πιονγιάνγκ στο τραπέζι των διαπραγματεύσεων.\n«Είμαι κατά τέτοιου τύπου δηλώσεων», είπε η Μέρκελ στη Deutsche Welle αφού της ζητήθηκε να σχολιάσει τις τοποθετήσεις του Αμερικανού Προέδρου.\n«Θεωρούμε εντελώς ακατάλληλη κάθε μορφή στρατιωτικής λύσης και επιμένουμε σε λύση μέσω της διπλωματικής οδού», σχολίασε και πρόσθεσε: «Κατά τη γνώμη μου, οι κυρώσεις και η εφαρμογή τους είναι η σωστή απάντηση. Οτιδήποτε άλλο αφορά στη Βόρεια Κορέα είναι λάθος».\nΤέλος, σημείωσε ότι σε τηλεφωνική συνομιλία που είχε με τον Τραμπ προ ημερών του επεσήμανε ότι πρέπει να βρεθεί διπλωματική λύση.


Μυρωμένη Βάτος… Άκρως ελληνικά αρώματα και γεύσεις - Ντίνα Νικολάου\nΜυρωμένη Βάτος… Άκρως ελληνικά αρώματα και γεύσεις\nΈμπνευση και θεμέλιο για τα ποτά Vatos αποτελεί η δημιουργία φυσικών εναλλακτικών μορφών απόλαυσης των ευεργετικών ουσιών, που πλούσια δωρίζονται από τα φρούτα και βότανα της ελληνικής γης.\nΤο story, που υπογράφει την ετικέτα “Μυρωμένη Βάτος”, ξεκίνησε το 2016 στις Σέρρες, με φυσικά χειροποίητα λικέρ μικρής παραγωγής. Από παραδοσιακά προϊόντα, σύντομα, εξελίχθηκαν σε premium ποτά, που ξεχώρισαν τόσο για την αναγνωρίσιμη ποιότητα, όσο και τη συσκευασία τους. Σήμερα η Βάτος έχει τρείς κατηγορίες ποτών:\nΛικέρ – Liqueur de vie με κοινό χαρακτηριστικό ότι αποτελούνται από 12-20 φρούτα και βότανα και ανήκουν στην κατηγορία κοκτέιλ λικέρ\nBitter, το πρώτο βοτανικό ελληνικό Bitter, που αποτελείται από (20) βότανα, (16) φρούτα και (3) μπαχαρικά και περιέχει μόνο τα φυσικά σάκχαρα των φρούτων.\nVATOS ΕΜΟΝ, σειρά που αναδεικνύει την αυθεντική ταυτότητα των επιλεγμένων φρούτων ARONIA και PRUNUS σε ποτά χαμηλής αλκοόλης 13% vol., που περιέχουν μόνο τα φυσικά σάκχαρα των φρούτων.\nΚάθε Βάτος είναι 100% χειροποίητο και δημιουργείται\nαπό φυσικά εκχυλισμένα φρούτα και βότανα,\nγνήσιο χωρίς χημικά, συντηρητικά και ενισχυτικά γεύσης.\nΤα Vatos προσφέρονται σε επαγγελματικούς χώρους, όπως ξενοδοχεία, εστιατόρια, μπαρ, ενώ στη λιανική αγορά βρίσκονται σε κάβες, delicatessen, ακόμη και σε τουριστικά είδη καλοκαιρινών και χειμερινών προορισμών.\nKάθε Vatos αποτελεί μία ιδιαίτερη πρόταση δώρου. Σερβίρεται σε γεύμα ως aperitivo, digestive ή συνοδευτικό, και είναι εξαιρετική premium βάση για cocktails, soft drinks και long drinks.\nΑπολαύστε ένα premium Vatos όπως το προτιμάτε!\nΑπό επιλεγμένες τοπικές αγορές επιλέγονται αποκλειστικά ελληνικά, εκλεκτά φρούτα και βότανα, ως πρώτη ύλη για τη δημιουργία κάθε Βάτος.\nΗ εκχύλιση είναι η μέθοδος, όπου τα φρούτα και τα βότανα αναμειγνύονται με φυσική καθαρή αιθυλική αλκοόλη 96-97%. Σε αυτή τη σχέση – χωρίς ημερομηνία λήξης – η αλκοόλη παγιδεύει, συντηρεί και ωριμάζει τους χυμούς με όλες τις ευεργετικές ουσίες, τα αιθέρια έλαια και τα αρώματα των φρούτων και βοτάνων, που μετέχουν σε αυτή. Η διαδικασία της εκχύλισης γίνεται σε δεξαμενές τοποθετημένες σε σκοτεινούς θαλάμους και διαρκεί έως 3 μήνες.\nΤα εκχυλισμένα φρούτα και βότανα πρεσάρονται και διαχωρίζονται έτσι σε στερεά και υγρά. Τα υγρά φινίρονται με διαδοχικά φιλτραρίσματα, απομονώνοντας έτσι τα ιζήματα, ώστε να αποκτήσουμε τις εκχυλισμένες ουσίες στην πιο διαυγή τους μορφή.\nΚάθε Βάτος αποτελείται από 12 – 39 εκχυλισμένα φρούτα, βότανα και μπαχαρικά.\nΗ μυστική συνταγή, που το χαρακτηρίζει, δίνει την μοναδικότητα στο χαρακτήρα του, που το κάνει ξεχωριστό.\nΗ καθαρή αιθυλική αλκοόλη φτάνει κατ’ όγκο έως 22% ανά λίτρο και τα σάκχαρα έως 30° Brix. Τα σάκχαρα προέρχονται από τα φυσικά σάκχαρα των φρούτων και όπου απαιτείται προστίθεται διάλυμα σακχάρων σε εκχυλισμένα φρούτα.\nΚάθε Βάτος ωριμάζει στο χρόνο χωρίς ημερομηνία λήξης.\nΣτο Βάτος Bitter αναδεικνύονται πλούσια τα αρώματα και οι ευεργετικές ουσίες σε ένα διακριτικά πικρό και εύγευστο ποτό.\nΕίναι 100% χειροποίητο χωρίς χημικά συντηρητικά και ενισχυτικά γεύσης. Αποτελείται από 39 φυσικά εκχυλισμένα, φρούτα, βότανα & μπαχαρικά. Απολαύστε το δυνατό aperitivo και digestive.\n(20) – Εκχυλισμένα βότανα: Άνθος σαμπούκου, αρμπαρόριζα, λουϊζα, βερβένα, χαμομήλι, φλαμούρι, αψιθιά, βαλεριάνα, θυμάρι, μαντζουράνα, δενδρολίβανο, αγριοδυόσμος, φασκόμηλο, μάραθος, πικραμύγδαλο, άκουρος κάλαμος, αχιλλέας, πασιφλόρα, αγριοτριανταφυλλιά, σπαθόχορτο. (16) – Εκχυλισμένα Φρούτα: Αρώνια, πορτοκάλι, μήλο, ιπποφαές, λεμόνι, βύσσινο, προύνο, ρόδι, δαμάσκηνο, βερίκοκο, ακτινίδιο, κυδώνι, κράνα, φράουλα, βατόμουρα, περγαμόντο. Εκχυλισμένα Μπαχαρικά: Κανέλα Κεϋλάνης, γαρύφαλο, κάρδαμο.\nΣυσκευασίες: 700ml – Αλκοολικός Βαθμός: 22% vol.\nΚατηγορία: Πικρό αλκοολούχο ποτό.\nΤο Βάτος ΕΜΟΝ Αρώνια πλούσιο σε γεύση Αρώνιας απαλά αρωματισμένο με εσπεριδοειδή και βότανα.\nΕίναι 100% χειροποίητο χωρίς χημικά συντηρητικά και ενισχυτικά γεύσης. Αποτελείται από εκχυλισμένη αρώνια, φρούτα & βότανα. Απολαύστε το σε θερμοκρασίες 8-12°C.\nΗ νέα σειρά VATOS ΕΜΟΝ αναδεικνύει την αυθεντική ταυτότητα επιλεγμένων φρούτων σε ποτά χαμηλής αλκοόλης 13% vol. Πλούσια σε γευστικά στοιχεία και απολαυστικά για το γεύμα ή την διασκέδαση.\nΣυσκευασίες: 700ml – Αλκοολικός Βαθμός: 13% vol.\nΚατηγορία: Χαμηλόβαθμο αλκοολούχο ποτό.\nΤο Βάτος ΕΜΟΝ Προύνα πλούσιο σε γεύση των βάτων Προύνα απαλά αρωματισμένο με βότανα και φρούτα.\nΕίναι 100% χειροποίητο χωρίς χημικά συντηρητικά και ενισχυτικά γεύσης. Αποτελείται από εκχυλισμένα Προύνα, φρούτα & βότανα. Απολαύστε το σε θερμοκρασίες 8-12°C.\nΤο Βάτος Περγαμόντο δυνατό και αρωματικό , αναδεικνύει τη φρεσκάδα των εσπεριδοειδών.\nΕίναι 100% χειροποίητο και αποτελείται από 12 φυσικά εκχυλισμένα συστατικά, χωρίς χημικά συντηρητικά και ενισχυτικά γεύσης. Απολαύστε το στους 6-8°C.\nΕκχυλισμένα Φρούτα: Περγαμόντο (ξύσμα), ακτινίδια, λεμόνια (ξύσμα και χυμός), ιπποφαές, μήλα, κυδώνια, λωτοί. Εκχυλισμένα βότανα: Άνθος σαμπούκου, αρμπαρόριζα, λουϊζα, χαμομήλι, φλαμούρι.\nΣυσκευασίες: 500ml & 200ml – Αλκοολικός Βαθμός: 18% vol.\nΚατηγορία: Λικέρ (κοκτέιλ φρούτων και βοτάνων)\nΤο Βάτος Φρούτα Δάσους πληθωρικό παντρεύει μοναδικά τις ευεργετικές ουσίες, γεύσεις και τα αρώματα των φρούτων και βάτων.\nΕίναι 100% χειροποίητο και αποτελείται από 20 φυσικά εκχυλισμένα συστατικά, χωρίς χημικά συντηρητικά και ενισχυτικά γεύσης. Απολαύστε το στους 8-12°C.\nΕκχυλισμένα Φρούτα: Μύρτιλα, φραγκοστάφυλα, βατόμουρα, μούρα (κόκκινα – μαύρα), φράουλες, βύσσινα, ιπποφαές, λωτοί, ακτινίδια, ρόδια, προύνα, μήλα, δαμάσκηνα, κυδώνια. Εκχυλισμένα βότανα: Άνθος σαμπούκου, αρμπαρόριζα, λουϊζα, χαμομήλι, φλαμούρι.\nΤο Βάτος Αρώνια γευστικά απολαυστικό, ξεχωρίζει για τα αρώματα, που αναδεικνύονται από αυτήν τη μοναδική υπερτροφή.\nEίναι 100% χειροποίητο και αποτελείται από 14 φυσικά εκχυλισμένα συστατικά, χωρίς χημικά συντηρητικά και ενισχυτικά γεύσης. Απολαύστε το στους 8-12°C.\nΕκχυλισμένα Φρούτα: Αρώνια, μήλα, δαμάσκηνα, κυδώνια, ακτινίδια, ρόδια, ιπποφαές, προύνα, κράνα. Εκχυλισμένα βότανα: Άνθος σαμπούκου, αρμπαρόριζα, λουϊζα, χαμομήλι, φλαμούρι.


Πώς να παραμείνει σταθερό το κραγιόν σου κάτω από τη μάσκα Πώς να παραμείνει σταθερό το κραγιόν σου κάτω από τη μάσκα\nO makeup artist, της Michelle Obama, Carl Ray, μόλις αποκάλυψε το πιο χρήσιμο makeup trick γι' αυτή την εποχή\nΠόσες φορές σου έτυχε να θες να πας μια επίσκεψη στην κολλητή σου στα πλαίσια των κανόνων του lockdown και να θες να νιώσεις λίγο περιποιημένη φορώντας το αγαπημένο σου κόκκινο κραγιόν...\nΤο θέμα είναι ότι προηγουμένως θα πρέπει να περάσεις από το supermarket, όπου και επιβάλλεται να φορέσεις την μάσκα σου, και τότε το κραγιόν που με τόσο μεράκι επιμελήθηκες στα χείλη σου έχει όοοολο φύγει και το χειρότερο έχει πασαλειφτεί στο πρόσωπό σου και στη μάσκα.\nΓια να αποφύγουμε αυτό το faux pas ο makeup artist της Michelle Obama, που πιθανό έχει ερωτηθεί πολλές φορές γι' αυτό μέσα από τα social media αποφάσισε να αποκαλύψει στον προσωπικό του λογαριασμό το τρικ ώστε να παραμείνει σταθερό το κραγιόν μας κάτω από την μάσκα προστασίας.\nΟ Carl Ray προτείνει να ξεκινήσουμε με απολέπιση και ενυδάτωση των χειλιών. «Τα χείλη μας δεν μένουν από μόνα τους απαλά και λεία ιδιαίτερα κατά την διάρκεια του χειμώνα, που υποφέρουμε από την εποχιακή ξηρότητα».\nΣτη συνέχεια, μας προτείνει να εφαρμόσουμε ένα primer χειλιών ή concealer σε όλη την επιφάνεια για να δημιουργήσετε μια σταθερή βάση για άψογη κάλυψη και μεγαλύτερη διάρκεια και σταθερότητα του χρώματος.\nΣυνέχισε με ένα μολύβι χειλιών σε όλη την επιφάνεια και έπειτα εφάρμοσε το κραγιόν. Τέλος, πιέστε τα ελαφρά με ένα χαρτομάντιλο.\nΤέλος, και αυτό είναι το μυστικό για να παραμείνει το κραγιόν στη θέση του, ρίξε πάνω στο χαρτομάντιλο ελάχιστη ποσότητα πούδρας, πριν το πιέσεις ελαφρά στα χείλη. Η πούδρα θα απορροφήσει την υγρασία και θα κάνει το κραγιόν πιο σταθερό.\nΔιάβασε ακόμα: H Victoria Beckham έχει κάτι πολύ όμορφο να σου πει για το μακιγιάζ καραντίνας\nμάσκα προστασίας και μακιγιάζ\nκραγιόν με μάσκα προστασίας


Θεσσαλονίκη: Το τελευταίο αντίο είπαν στον Άγγελο συγγενείς και φίλοι - Aftodioikisi.gr\nΘεσσαλονίκη: Το τελευταίο αντίο είπαν στον Άγγελο συγγενείς και φίλοι\n9 Ιουλίου 2017 - 14:05\nΤο τελευταίο αντίο είπαν σήμερα συγγενείς, φίλοι και συνάδελφοι στον άτυχο Άγγελο Παντέλογλου, συμβασιούχο υπάλληλο καθαριότητας του δήμου Θεσσαλονίκης που είχε τραυματιστεί την Κυριακή 3 Ιουλίου 2017, έξω από το ΧΥΤΑ Μαυροράχης και κατέληξε χθες στο νοσοκομείο. Συντετριμένη η γυναίκα του και τα δύο ανήλικα παιδιά του, δεν μπορούν να πιστέψουν ότι ο πατέρας τους έφυγε τόσο νωρίς και άδικα από τη ζωή. Η κηδεία έγινε στις 12 το μεσημέρι στον Ιερο Ναό Αγίου Δημητρίου Συκεών.\nΟ Άγγελος Παντέλογλου είχε τραυματιστεί την Κυριακή 2 Ιουλίου 2017, έξω από το ΧΥΤΑ Μαυροράχης, κατά τη διάρκεια του δρομολογίου της βραδινής βάρδιας και ειδικότερα της εναπόθεσης των συμπιεσμένων απορριμμάτων με τους συρόμενους τράκτορες. Το ρυμουλκό που συνδέει τους τράκτορες αναδιπλώθηκε με αποτέλεσμα να τραυματιστεί σοβαρά ο εργαζόμενος.\nΟ συμβασιούχος είχε μεταφερθεί στο νοσοκομείο Παπαγεωργίου και είχε υποβληθεί σε πολύωρη εγχείρηση. Στη συνέχεια μεταφέρθηκε στην ΜΘ του νοσοκομείου όπου νοσηλευόταν έως και σημερα. Και όπως αποδείχθηκε, τα τραύματα του, ήταν πολύ σοβαρά και παρά τις υπεράνθρωπες προσπάθειες τω γιατρών, δεν άντεξε.\nΟ συμβασιούχος εργαζόταν από τον Σεπτέμβριο του 2014 στην καθαριότητα του δήμου. Ήταν παντρεμένος και πατέρας δύο παιδιών.\nΠρόκειται για το δεύτερο θανατηφόρο ατύχημα μέσα σε διάστημα λίγων ημερών, αφού είχε προηγηθεί ο τραγικός θάνατος της 62χρονης Nτανιέλα Πρελορέντζου, εργάτριας καθαριότητας του δήμου Ζωγράφου.\nΔιαβάστε ακόμη στην aftodioikisi.gr : Τελευταία φωτογραφία: Όταν ο Άγγελος προσέφερε εθελοντικά το αίμα του.\nTagsΑΓΓΕΛΟΣ ΠΑΝΤΕΛΟΓΛΟΥΔΗΜΟΣ ΘΕΣΣΑΛΟΝΙΚΗΣΕΡΓΑΤΗΣ ΚΑΘΑΡΙΟΤΗΤΑΣΚΗΔΕΙΑΣΥΒΑΣΙΟΥΧΟΙΣΥΜΒΑΣΙΟΥΧΟΣΧΥΤΑ ΜΑΥΡΟΡΑΧΗΣ\nΕΡΓΑΣΙΑΚΑ, ΚΗΔΕΙΑ, ΔΗΜΟΣ ΘΕΣΣΑΛΟΝΙΚΗΣ, ΣΥΜΒΑΣΙΟΥΧΟΣ, ΕΡΓΑΤΗΣ ΚΑΘΑΡΙΟΤΗΤΑΣ, ΑΓΓΕΛΟΣ ΠΑΝΤΕΛΟΓΛΟΥ, ΧΥΤΑ ΜΑΥΡΟΡΑΧΗΣ, ΣΥΒΑΣΙΟΥΧΟΙ


"GrevenaLive 24" - Vatolakkiotis: 11/28/12\nΞεκαρδιστικές φωτογραφίες: Πιτσιρίκια vs... γυναικείου στήθους!\nΑπό μικρό και από τρελό δεν λένε ότι μαθαίνεις την αλήθεια;\nΔείτε μερικά... ελικρινέστατα πιτσιρίκια!\nΓυναίκα επιχειρηματίας κινδυνεύει να πληρώνει στον Δήμο Γρεβενών για τα επόμενα 12 χρόνια…\nΜπορεί να καταβάλει περισσότερα από 250.000 ευρώ…\nΣτη συνεδρίαση του Δημοτικού συμβουλίου που πραγματοποιήθηκε τη Δευτέρα (26/11), συζητήθηκε και το θέμα που είχε να κάνει με την πλειοδοσία δημοτικού καταστήματος, από επιχειρηματία της πόλης των Γρεβενών με μηνιαίο μίσθωμα 3.300 ευρώ.\nΣτη συζήτηση, διαφάνηκε η πρόθεση από την πλευρά όλων των δημοτικών συμβούλων, όλων των παρατάξεων, να βοηθήσουν την συγκεκριμένη επιχειρηματία, να λύσει τη μίσθωση με το δυνατόν μικρότερο τίμημα, αφού η ίδια υποστήριξε πως δεν μπορεί να πληρώνει 3.300 ευρώ, ποσό που αυτή προσέφερε στη δημοπρασία που είχε γίνει.\nΒασική όμως προϋπόθεση, είναι να υπογράψει με τον δήμο την σύμβαση όπου θα αποδέχεται το μίσθωμα και στη συνέχεια να προχωρήσει στη λύση της.\nΣε περίπτωση που κηρυχθεί έκπτωτη, στη επόμενη δημοπρασία, όποιος κι αν είναι ο μισθωτής που θα προκύψει, η ίδια θα αναγκαστεί να πληρώνει τη διαφορά του ποσού μέχρι αυτό να φτάσει το ποσό των 3.300 ευρώ.\nΔηλαδή , π.χ. εάν το συγκεκριμένο ακίνητο μισθωθεί με 1.300 ευρώ, την διαφορά μέχρι τα 3.300 που είναι 2.000, θα την καταβάλει η ίδια για τα επόμενα 12 χρόνια της μίσθωσης: 12 μήνες Χ 2.000 ευρώ Χ 12 χρόνια = 288.000 €.\nΗ ίδια πάντως, μέχρι τώρα, δεν φαίνεται να αντιλαμβάνεται το πρόβλημα που θα αντιμετωπίσει και την λύση απεμπλοκής της που της προσφέρεται από το Δημοτικό συμβούλιο και τον Δήμο Γρεβενών.\nΗ συνεδρίαση διεκόπη και συνεχίστηκε στις 28/11 στις 7:00μμ\nΡοζ βίντεο προκαλεί «σεισμό» σε χωριό της Αχαΐας\nΠοιο είναι το σενάριο που φουντώνει σε χωριό της Αχαΐας για ένα ροζ βίντεο μιας νεαρής κοπέλας;\nΤι έχει διαδοθεί για το ροζ βίντεο και έχει προκαλέσει ντόρο;\nΣάλος έχει προκληθεί σε χωριό της Αχαΐας, με τη φήμη πως νεαρή η οποία εργάζεται το τελευταίο χρονικό διάστημα σε ...\nAνέκδοτο: Ο Πόντιος και τα αγγλικά!\nΟ Πόντιος πάει σε ένα περίπτερο Ρωτάει τον περιπτερά...\nΘύμα τροχαίου η Μαντώ Γαστεράτου\nΠολύ φτηνά τη γλίτωσε το μοντέλο Μαντώ Γαστεράτου καθώς είχε ένα τροχαίο ατύχημα στο κέντρο της Αθήνας με το μηχανάκι της, που συγκρούστηκε με διερχόμενο όχημα.\nΣύμφωνα με το σχετικό ρεπορτάζ της ...\nΈνα εξωτικό ψάρι ονόματι πάκου, που σκοτώνει άνδρες ξεσκίζοντας τα...\nΈφερε στην Ελλάδα με φορτηγό 87 κιλά κάνναβης (pics)\nΣτα χέρια της Αστυνομίας έπεσε στην Κρυσταλλοπηγή ένας 30χρονος Αλβανός για εισαγωγή και μεταφορά ναρκωτικών ουσιών.\nΣύμφωνα με την Αστυνομία, ο αλλοδαπός έκρυβε στο ψυγείο φορτηγού ιδιοκτησίας του 81 συσκευασίες που περιείχαν κάνναβη, συνολικού βάρους 87 κιλών.\nΈπιασε την γυναίκα του να ερωτοτροπεί με τον δήμαρχο!\nΣάλος έχει δημιουργηθεί τον τελευταίο καιρό από τις ερωτικές περιπέτειες δημάρχου ο οποίος διατηρεί δεσμό με την παντρεμένη γραμματέα του.\nΟι κάτοικοι της περιοχής (που βρίσκεται κοντά στη Θεσσαλονίκη), συζητούν συνεχώς όλες τις γαργαλιστικές λεπτομέρειες της σκηνής όπου ο σύζυγος έπιασε την γυναίκα του να ερωτοτροπεί με τον δήμαρχο!\nΈκτακτο δελτίο πρόγνωσης επικίνδυνων καιρικών φαινομένων - Βροχές και καταιγίδες\nΧαλάει απότομα ο καιρός τις επόμενες ώρες, σύμφωνα με το έκτακτο δελτίο πρόγνωσης επικίνδυνων καιρικών φαινομένων που εξέδωσε το μεσημέρι της Τετάρτης η Εθνική Μετεωρολογική Υπηρεσία.\nΗ μεταβολή του καιρού θα ξεκινήσει από τα...\nΕξιτήριο πήρε ο Σταμάτης Μαλέλης\nΕξιτήριο πήρε από το νοσοκομείο όπου νοσηλευόταν ο διευθυντής ειδήσεων του STAR Σταμάτης Μαλέλης.\nΌπως αναφέρει η Espresso,...\nΑπίστευτο βίντεο: Ανακόντα... βγάζει από μέσα του ολόκληρη αγελάδα\nΔυο Βραζιλιάνοι κατέγραψαν ένα ανακόντα να βγάζει απο μέσα της μία ολόκληρη αγελάδα.\nΤο πιο πιθανό είναι ότι η ανακόντα ένιωσε απειλή και έτσι ''έβγαλε'' το φαγητό της.\nΑνέκδοτο : Ο Κρητίκαρος !\nΈνας Κρητικός σταματάει ένα ταξί στα Σφακιά.\nΜε το που ξεκινάνε, βγάζει ένα πιστόλι και το κολλάει στο σβέρκο του ταξιτζή.\n-»Μπρος» του λέει...\nΠασίγνωστη ελληνίδα τραγουδίστρια εξοργισμένη με την εγγονή της - «Αυτή είναι πιο γουρούνα και από το γουρούνι»!\n«Βρισκόμουν για έντεκα ημέρες σε μία κλινική στην Κυψέλη επειδή χειρουργήθηκα στο αριστερό μου πόδι.\nΗ εγγονή μου η...\nΔήμος Γρεβενών: Δημιουργία ιματιοθήκης από το τμήμα Πρόνοιας!\nΤο τμήμα Πρόνοιας του Δήμου Γρεβενών στο πλαίσιο της κοινωνικής πολιτικής που εφαρμόζει δημιούργησε, με την πολύτιμη αρωγή των δημοτών μας, ιματιοθήκη στην οποία υπάρχουν ενδύματα παιδικά, γυναικεία και ανδρικά με τα οποία μπορούν να καλυφθούν ανάγκες αναξιοπαθούντων συμπολιτών μας.\nΗ διάθεσή των ενδυμάτων έχει ξεκινήσει και θα γίνεται καθημερινά τις εργάσιμες ημέρες, εκτός από την Τρίτη, από τις 9:00 πμ έως τις 12:00 μμ μετά από επικοινωνία με την κα Κοράβου στο 24620 76034 και την κα Μωυσιάδου στο 24620 76022.\nΟ καιρός στη Δυτική Μακεδονία! Με προοπτική χειμερινής εισβολής από την άλλη εβδομάδα!!!\nΔείτε σε video την πρόβλεψη καιρού του μετεωρολόγου του «West» Γιώργου Βασιλειάδη.\nΣυνελήφθη ο Μπάμπης Βωβός για χρέη ύψους 1.000.000 ευρώ!\nΣτο γραφείο του στο Μαρούσι συνελήφθη το μεσημέρι της Δευτέρας (16/11) ο Μπάμπης Βωβός, από αστυνομικούς του Τμήματος Ασφαλείας Ψυχικού.\nΣε βάρος του επιχειρηματία εκκρεμούσαν τρεις παραγγελίας του οικονομικού εισαγγελίας. Ο 79χρονος κατηγορείται για χρέη ύψους 1.010.000 ευρώ προς το ΙΚΑ, φόρο μισθωτών υπηρεσιών και προς το Δημόσιο. Τον περασμένο μήνα η εταιρεία «Μπάμπης Βωβός-Διεθνής Τεχνική» είχε καταθέσει αίτηση πτώχευσης, εταιρία που σύμφωνα με τα στοιχεία της ιστοσελίδας της διαχειρίζεται ακίνητα συνολικού εμβαδού άνω των 200.000 τ.μ., αξίας περίπου 1,2 δις ευρώ.\n30άρης που έχει πάρει τα μυαλά της Μάρως Κοντού! (PHOTOS)\nΈνας 30χρονος μελαχρινός είναι ο άνδρας που έχει πάρει τα μυαλά της Μάρως Κοντού!\nΚαι το όνομα αυτού; Γιώργος Παράσχος! Ο hot 30άρης δούλεψε αρχικά σε οικοδομές, σε υδραυλικά και ηλεκτρολογικά γιατί -καθώς φαίνεται- πιάνει το χεράκι του! Με το κορμί που έχει βρέθηκε στο μόντελινγκ αλλά και εργάστηκε ως ...\nΕκτάκτως στο νοσοκομείο η Κάτια Δανδουλάκη\nΕίχαμε γράψει ότι το γεγονός ότι η Κάτια Δανδουλάκη ξεκίνησε την εκπομπή Dancing with the stars φορώντας ένα φουστάνι και...\nκατέληξε τυλιγμένη σε μια γούνα -κίνηση που σχολιάστηκε ποικιλοτρόπως- οφείλονταν στο ότι ήταν...\nΠέθανε αιφνιδίως ο Διευθυντής σύνταξης της εφημερίδας «Le Monde»\nΟ διευθυντής Σύνταξης της γαλλικής εφημερίδας Le Monde Ερίκ Ιζραελεβίτς πέθανε ξαφνικά αργά την Τρίτη σε ηλικία 58 ετών, ανακοίνωσε ο πρόεδρος του διευθυντηρίου του ομίλου Le Monde Λουί Ντρεϊφούς.\nΟ δημοσιογράφος, με ειδικότητα στην οικονομία, ήταν επίσης ...\nΑγώνας κυπέλλου γυναικών βόλεϊ της Ε.Ο.ΠΕ\nΤην ευκαιρία για ένα πολύ δυνατό τεστ θα έχουν τα κορίτσια των Χαντέ-Τσιμπέρη, την Τετάρτη 28 Νοεμβρίου στην πρώτη αγωνιστική της δεύτερης φάσης του κυπέλλου γυναικών βόλεϊ της Ε.Ο.ΠΕ, όπου θα αγωνιστούν απέναντι στην ομάδα του...\nTι δείχνει η δημοσκόπηση της Marc\nΗ δημοσκόπηση της Marc για λογαριασμό του Alpha δίνει προβάδισμα στο ΣΥΡΙΖΑ με 23% στην πρόθεση ψήφου, ενώ τη Νέα Δημοκρατία επιλέγει το...\nΑπευθείας στις τράπεζες τα τέλη κυκλοφορίας\nΑπό σήμερα Τετάρτη οι ιδιοκτήτες ΙΧ μπορούν να απευθύνονται στις τράπεζες χωρίς να έχουν εκτυπώσει τα σχετικά ειδοποιητήρια, μπορούν να απευθύνονται οι ιδιοκτήτες Ι.Χ. για την εξόφληση των τελών κυκλοφορίας των οχημάτων τους.\nΟι φορολογούμενοι οι οποίοι δεν έχουν τυπώσει από το διαδίκτυο ειδοποιητήριο πληρωμής τελών κυκλοφορίας μπορούν να ...\nΕπιτέλους, μετά από τέσσερα χρόνια γύρισα από το διαπλανητικό μου ταξίδι. Επέστρεψα την ώρα που η τηλεόραση μετέδιδε το διάγγελμα Σαμαρά. Βγήκε ο Σαμαράς (γρήγορα κατάλαβα ότι είναι πρωθυπουργός της χώρας μας) και θριαμβολογούσε! Προς στιγμήν, βλέποντας τον, μου δόθηκε η εντύπωση πως η Ελλάδα κινείτε με ρυθμούς ανάπτυξης του...\nΗ Ελληνίδα παρουσιάστρια που εμπιστεύονται οι Γερμανοί τηλεθεατές"\nMε καταγωγή από την Κρήτη, η Λίντα Ζερβάκη είναι η πρώτη αλλοδαπή κεντρική παρουσιάστρια του δελτίου ειδήσεων των 8, στην κρατική τηλεόραση της Γερμανίας. Η 35χρονη ελληνικής καταγωγής έκανε το ντεμπούτο της στις...\nΔείτε αναλυτικά τι προβλέπει το ενιαίο επίδομα τέκνων\nΚαθορίστηκαν με Κοινή Υπουργική Απόφαση τα κριτήρια για τη χορήγηση του ενιαίου επιδόματος στήριξης τέκνων, που θα αντικαταστήσει από το 2013 τα οικογενειακά επιδόματα τρίτεκνων και πολύτεκνων.\nΤο νέο επίδομα θα χορηγείται από το πρώτο κιόλας παιδί και...\n«Πώς οργανώνεται μια ομάδα παραγωγών-Όροι και προϋποθέσεις» λέγεται η εκδήλωση που διοργανώνεται σήμερα στο δήμο Μίνωα Πεδιάδος. Η εκδήλωση γίνεται στο πλαίσιο της στήριξης της τοπικής οικονομίας... και\nΝα απεργήσουν αποφάσισαν οι εργαζόμενοι στις εφορίες, οι οποίοι διαμαρτύρονται “ενάντια στις πολιτικές λιτότητας”. Την Πέμπτη 30 και την Παρασκευή πραγματοποιούν 48ωρη απεργία αντιδρώντας στις συγχωνεύσεις των ΔΟΥ και στην κατάργηση των νησιωτικών υποκαταστημάτων εφοριών.\nΗ απόφαση προήλθε μετά από συνεδρίαση της Πανελλήνιας Ομοσπονδίας Εργαζομένων στις ΔΟΥ.\n20.000 άνεργοι μπαίνουν σε πρόγραμμα πρακτικής άσκησης με 460 ευρώ\nTo Υπουργείου Εργασίας δίνει την δυνατότητα σε 20 χιλιάδες ανέργους όλων των εκπαιδευτικών βαθμίδων δίνει την ευκαιρία να κάνουν πρακτική άσκηση.\nΠρόκειται για ένα πρόγραμμα το οποίο έχει ενταχθεί στο ΕΣΠΑ και θα απευθύνεται σε κλάδους όπως ο...\nΑυτοχειρία… Τραγικό αποτέλεσμα μιας διαχείρισης από part time… πολιτικούς.\nΗ κοινωνία ως άλλο κοινό -τραγικής παράστασης- βιώνει καθημερινά την τραγικότητα που αφορά αυτή η ανακοίνωση. Για αυτό το τραγικό έργο της νεότερης ιστορίας μας, δεν θα επέλθει η εξιλέωση των “ηθοποιών” και με αυτή την...\nΕπίθεση σε διαιτητή (video)\nΞέφυγε η κατάσταση... Τρελές καταστάσεις εκτυλίχθηκαν σε αγώνα στο Τρινιτάντ και Τομπάγκο με βοηθό σε αγώνα ποδοσφαίρου να δέχεται επίθεση από οπαδό ομάδας! Μιλάμε πως έπεσαν μπουνιές, και έσωσε τον βοηθό η επέμβαση των αστυνομικών δυνάμεων!\nΟ βοηθός δεν...\nΑπό ανέκδοτο πραγματικότητα. Αυξάνονται κατακόρυφα οι Αλβανοί τουρίστες στην Ελλάδα\nΕίναι αλήθεια ότι οι Αλβανοί, που μπορούν να κάνουν τουρισμό, και αυξάνονται όλο και περισσότερο τα τελευταία χρόνια (παρότι το κράτος τους παραμένει φτωχό), προτιμούν την Ελλάδα για τις διακοπές τους, γιατί εντυπωσιάζονται από τις ομορφιές και τον πολιτισμό της. Κάποτε ήταν ανέκδοτο οι Αλβανοί τουρίστες, τώρα...\nΤέλος το εφάπαξ το 2014;\nΑνοιχτό αφήνει το ενδεχόμενο κατάργησης του εφάπαξ από 1.1.2014 σε περίπτωση που τα ασφαλιστικά ταμεία λόγω βιωσιμότητας αδυνατούν να το καταβάλλουν.\nΗ ερμηνευτική εγκύκλιος που εξέδωσε το υπουργείο Εργασίας Κοινωνικής Ασφάλισης και Πρόνοιας. Συγκεκριμένα αναφέρει ότι ...\nΓιαγιά δάγκωσε... ροντβάιλερ που επιτέθηκε στην εγγονή της!\nΣτην Κεφαλονιά, κατά το παρελθόν, έχουν καταγραφεί αρκετά περιστατικά δαγκώματος ανθρώπων από σκύλους. Στο χωριό Κλείσματα όμως συνέβη ένα διαφορετικό περιστατικό που αποτελεί την εξαίρεση του κανόνα που θέλει μόνο τα τετράποδα να επιτίθεται σε ανθρώπους.\nΠριν δυο ημέρες ένα κοριτσάκι δύο ετών βρίσκονταν με τη θεια του και τη γιαγιά του, παίζοντας στην αυλή του σπιτιού τους. Ξαφνικά ένα ροτβαϊλερ, αφού πέρασε δυο φράχτες από παρακείμενα κτήματα, έφθασε στο χώρο όπου βρίσκονταν το κορίτσι με τις δυο κυρίες και άρχισε να του επιτίθεται. Αμέσως επενέβησαν η θεία του και η γιαγιά του επιχειρώντας να προστατέψουν το παιδί. Σύμφωνα με το inkefalonia.gr, η γιαγιά του κοριτσιού στην προσπάθεια της να αποσπάσει το εξαγριωμένο σκυλί από το μικρό κορίτσι άρχισε να το τραβάει.\nΕπειδή όμως δεν μπορούσε να το απομακρύνει με αυτό τον τρόπο το δάγκωσε στο πίσω μέρους του κεφαλιού του, καταφέρνοντας τελικά να αναγκάσει το σκυλί να απομακρυνθεί από το κορίτσι. Το δίχρονο παιδί βρίσκεται καλά στην υγεία του , νοσηλευόμενο όμως με θλαστικό τραύμα στην παιδιατρική του Νοσοκομείου Αργοστολίου και αναμένεται να πάρει εξιτήριο τις επόμενες ημέρες.\n▼ Νοε 28 (33)\nΞεκαρδιστικές φωτογραφίες: Πιτσιρίκια vs... γυναικ...\nΓυναίκα επιχειρηματίας κινδυνεύει να πληρώνει στον...\nΈφερε στην Ελλάδα με φορτηγό 87 κιλά κάνναβης (pic...\nΈπιασε την γυναίκα του να ερωτοτροπεί με τον δήμαρ...\nΑπίστευτο βίντεο: Ανακόντα... βγάζει από μέσα του ...\nΠασίγνωστη ελληνίδα τραγουδίστρια εξοργισμένη με τ...\nΔήμος Γρεβενών: Δημιουργία ιματιοθήκης από το τμήμ...\nΟ καιρός στη Δυτική Μακεδονία! Με προοπτική χειμερ...\nΣυνελήφθη ο Μπάμπης Βωβός για χρέη ύψους 1.000.000...\n30άρης που έχει πάρει τα μυαλά της Μάρως Κοντού! (...\nΠέθανε αιφνιδίως ο Διευθυντής σύνταξης της εφημερί...\nΗ Ελληνίδα παρουσιάστρια που εμπιστεύονται οι Γερμ...\nΔείτε αναλυτικά τι προβλέπει το ενιαίο επίδομα τέκ...\n20.000 άνεργοι μπαίνουν σε πρόγραμμα πρακτικής άσκ...\nΑπό ανέκδοτο πραγματικότητα. Αυξάνονται κατακόρυφα...\nΓιαγιά δάγκωσε... ροντβάιλερ που επιτέθηκε στην εγ...